[Για πρώτη φορά ο άνθρωπος δηλώνει ότι μπορεί να αγαπήσει τον άλλον χωρίς να έχει προηγουμένως αγαπήσει εξ' όλης της ψυχής του και της διανοίας του τον Θεό].\nΟ Hegel τώρα πια είναι ευτυχισμένος. Στην σκέψη του το πνεύμα έδωσε μαρτυρία στο πνεύμα. Έδειξε πως η φιλοσοφία του είναι θεολογία και πως σαν τέτοια, είναι μια αληθινή υπηρεσία στον θεό. Ο θεός φανερώθηκε στον Hegel όπως ακριβώς είναι, στην αλήθεια του, διότι ο φιλόσοφος στην έννοιά του τον σκέφτηκε σαν ενότητα και τριαδικότητα προσώπων. Ο Hegel αναγνωρίζει σαν πρόδρομό του τον Böhme. Βεβαίως ο τρόπος έκφρασης του Böhme ήταν φανταστικός και πρωτόγονος, διότι δεν κατόρθωσε να εξυψωθεί στην καθαρή μορφή της σκέψης, αλλά η βάση που κυριάρχησε στην προσπάθειά του, ήταν η πλήρης αναγνώριση της Τριάδος. Αντιθέτως ο Hegel συνέλαβε την “έννοια” του θεού στον θεό, έτσι ώστε κατόρθωσε να αναγνωρίσει πως ο θεός φανερώθηκε σ' αυτόν σαν σε έναν σκεπτόμενο άνθρωπο, ο οποίος κρατά στην σιωπή, παραμερίζει τον εαυτό του εις εαυτόν. Επιστρέφει εις εαυτόν. Σ' αυτό που οι αρχαίοι είχαν ονομάσει ενθουσιασμό και που είναι η καθαρή αφηρημένη μεσότης, η πιο υψηλή ησυχία της σκέψης, αλλά και η πιο υψηλή δραστηριότης ταυτοχρόνως, ικανή για να συλληφθεί η πιο καθαρή ιδέα του θεού και να έλθει εις συνειδητοποίησιν αυτής. Έτσι στο δόγμα του περί του θεού, και πάνω απ' όλα του θεού σαν Τριάδα, το αληθινό κατορθώθηκε να είναι ένας Βακχικός θρίαμβος καθώς κανένα μέλος δεν λείπει από το ενθουσιώδες παιχνίδι· και καθώς επιπλέον κάθε μέλος, ενώ απομονώνεται ταυτόχρονα διανοίγει με τέτοιον τρόπο ώστε θα μπορούσαμε επίσης να πούμε πως είναι η απλή και διαφανής ησυχία!\nΕίδα ότι δεν έχεις μέηλ και σου το γράφω δημόσια. Έχεις υπ' όψιν σου μήπως κάποιες πηγές που να αναφέρονται σε θαυμαστές επεμβάσεις του αγίου Δημητρίου κατά την διάρκεια των απελευθερωτικών αγώνων της Μακεδονίας και δη της Θεσσαλονίκης;\nένας συνάδελφός σου θεολόγος\n26/10/09 1:00 μ.μ.\nΑδελφέ έλειπα σε ταξίδι και δεν μπόρεσα να βοηθήσω. Αν και είναι δύσκολο αυτό που ψάχνεις.\n28/10/09 10:39 μ.μ.\nΤο ξέρω. Ήλπιζα στην...εκδοτική γνώση!\nΝα επισημάνω μόνο σαν σχόλιο στη σελίδα σου σχετικά με τις πηγές:\nΗ προφορική παράδοση, όπως και η ιερά παρόαδοση, μαζί με τη γνώση μεταδίδει την ίδια την πίστη και είναι φορέας πίστης.\nΤό γεγονός της προσωπικής μου αναζητήσεως των πηγών, μαρτυρά, τουλάχιστον για μένα, την έλλειψη πίστης.\nΤί συνέβη και καταχωνιάστηκε το όμορφο συναίσθημα της εμπιστοσύνης στα θεία και ιερά, στον πλησίον, στις αυθεντίες που διδάσκουν και στους ανθρώπους που είχαν πριν από εμάς εμπειρία του Θεού και του πνευματικού αγώνα;\nΈνας μητροπολίτης κάποτε σε ένα κύρηγμά του έδωσε την απλή απάντηση, ότι η τυρρανία της εποχής μας λέγεται πολυτέλεια. Ονομάζεται χλιδή και ευκολία.\nΜακάριοι όσοι μπορούν ακόμα να ζουν σε ένδεια υλική, ώστε είναι σε θέση να κρατούν ακόμα τους πνευματικούς δεσμούς με την θριαμβεύουσα Εκκλησία.\nΕίναι ύπουλη η αρρώστια της εποχής μας. Θέλει δυνατή σχέση με τον αποκαλυφθέντα Χριστό και περισσή ισχύ πνευματική για υποστήριξη του πλησίον.\nΑδελφέ, επίτρεψέ μου και την εξής παρατήρηση.\nΒλέπω ότι κάνεις αγώνα για την πάταξη της οικουμενιστικής λαίλαπας. Οι γνώσεις σου σού επιτρέπουν άλλωστε μέχρι και ευθεία αντιμετώπιση της αντίπαλης ιδεολογίας.\nΜπορείς όμως σε παρακαλώ να μου πείς, ποιόν ακριβώς εχθρό αντιπαλεύεις;\nΕίναι ορατός, αόρατος, κτίσμα σαν κι εσένα και μένα, ή μήπως είναι αλλότριας ουσίας που εκτοπίζεται μόνον με τη δύναμη της προσευχής αλλά και της συμπροσευχής μετά των ομοδόξων και ομοφρόνων;\n29/10/09 3:09 μ.μ.\nΑδελφέ, μας ρωτάς να μάθεις ποιος είναι ακριβώς ο εχθρός μας. Δεν ξέρουμε όμως αν γνωρίζεις πως έχουμε μια μεγάλη ανθρωπολογική διαφορά από την εποχή των Πατέρων. Εμείς σήμερα διαθέτουμε εγώ. Το οποίο εγώ με την επεξεργασία που δέχτηκε μέσα στους αιώνες της γερμανικής σκέψης έχει αναβαθμιστεί σε πρόσωπο. Αυτός είναι ο εχθρός μας. Διότι το πρόσωπο ποιεί σεαυτόν είδωλον και πιστεύει σε διαφορετικό θεό από τον Θεό των Πατέρων. Γι' αυτό οι Χριστιανοί δεν έχουν πίστη πλέον. Έχουν προσωπικότητα.\n30/10/09 10:50 μ.μ.\nΑκούγεται ότι ο αντίχριστός δεν θα είναι φυσικό πρόσωπο.\n1/11/09 12:55 μ.μ.\nΑγαπητέ φίλε, ο αντίχριστος θα είναι η ενσάρκωση του εωσφόρου και θα είναι βεβαίως άνθρωπος. Όπως και οι πρόδρομοι του αντίχριστου είναι άνθρωποι. Από τον Νέρωνα μέχρι σήμερα. Με τον ψευδοπροφήτη και το θηρίο θα αποτελούν την δαιμονική τριάδα η οποία θα οδηγήσει την κτίση στο τέλος της. Ο αντίχριστος είναι η ενσάρκωση της νοητικής πρόσληψης του αρνητικού σαν θετικό.\n2/11/09 9:29 μ.μ.\n"Αγαπητέ φίλε, ο αντίχριστος θα είναι η ενσάρκωση του εωσφόρου και θα είναι βεβαίως άνθρωπος."\nΟι άγγελοι και οι δαίμονες έχουν δικαίωμα να καταλάβουν ένα ανθρώπινο σώμα, δεν μπορούν όμως, επειδή είναι ΑΣΩΜΑΤΟΙ, να κάνουν ολική κατοχή.\nΑκόμα και σ' έναν δαιμονισμένο ο Θεός δεν αφήνει να διαλυθεί η ψυχή του λόγω της δαιμονικής εξουσίας και οικονομεί χαριν της δόξας Του να μαρτυρά το πλάσμα Του, χωρίς όμως ουδέποτε να αφανίζεται.\nΜπορείτε να μου αποδείξετε το περί ενσαρκώσεως;\nΠοιανού ανθρώπου την ψυχή θα καταλάβει δηλ. και θα έρθει στον κόσμο;\n3/11/09 10:05 π.μ.\nΗ ενσάρκωση που λέτε, προϋποθέτει την κατάληψη μιας ψυχής ή και την εξουδετέρωσή της, ώστε να κινείται το σώμα κατά την ξένη βούληση.\nΗ μόνη ψυχή που δεν μπορεί να φέρει αντίσταση είναι αυτή ενός νεογέννητου.\nΕίναι δυνατόν ποτέ ο Θεός να αφήσει να γίνει τέτοια αδικία σε ανθρώπινη ψυχή;\nΑκόμα και του ίδιου του πάπα να είναι το παιδί που λέει ο λόγος, είναι δίκαιο να δοθεί χωρίς κρίση η ψυχή του μικρού στον αντίθεο για να σκηνώσει;\nΤότε, προς τί το "ο μη θέλων τον θάνατον του αμαρτωλού, έως του επιστρέψαι αυτόν και μετανοήσαι";;;\n3/11/09 10:15 π.μ.\nΑγαπητέ φίλε, επειδή βρίσκουμε μεγάλο ενδιαφέρον στον τρόπο με τον οποίο διαπραγματεύεσαι τα πράγματα, πριν συνεχίσουμε στον διάλογό μας, μήπως θα μπορούσες να ρίξεις μια ματιά στο κείμενο ΟΜΗΡΟΙ ΤΟΥ ΔΙΑΒΟΛΟΥ (θα το βρεις στα Προτεινόμενα).\n3/11/09 9:13 μ.μ.\nΔεν μου είναι άγνωστα τα όσα μου προτείνετε.\nΚατά εσάς δηλ. ο εωσφόρος που θα εμφανιστεί θα είναι ένας δαιμονισμένος;\n4/11/09 12:42 π.μ.\nΣ' αυτό το σημείο αγαπητέ φίλε είναι πάρα πολύ χρήσιμο να θυμηθούμε ότι πριν την βάπτιση κάνουμε εξορκισμό. Επίσης πρέπει να έχουμε υπόψιν πως ένα από τα μυστικά του αντιχρίστου είναι ότι θα έρθει αντί του Χριστού, αντ' Αυτού, Αντιπρόσωπος. Και με τη βοήθεια δε του εωσφόρου και του προφήτου θα κάνει σημεία και τέρατα.\nΟ σύγχρονος δαιμονισμός καταλαμβάνει τον εγκέφαλο, τη διάνοια του ανθρώπου. Συνεχίζοντας να είναι ριζωμένος στην καρδιά του ανθρώπου. Καταλαμβάνοντας όμως τη διάνοια ο δαίμων αναγκάζει τον άνθρωπο να πει Εγώ στη δαιμονική δύναμη. Ο σύγχρονος λοιπόν δαιμονισμός είναι πολύ διαφορετικός από τον παλαιό.\n5/11/09 12:14 π.μ.\n"Επίσης πρέπει να έχουμε υπόψιν πως ένα από τα μυστικά του αντιχρίστου είναι ότι θα έρθει αντί του Χριστού, αντ' Αυτού, Αντιπρόσωπος. Και με τη βοήθεια δε του εωσφόρου και του προφήτου θα κάνει σημεία και τέρατα."\nΔεν είστε σαφής σχετικά με το ερώτημά μου. Τελικά, ο αντίχριστος κατά την άποψή σας θα καταλάβει το πνεύμα ενός ΕΝΗΛΙΚΑ που με τη θέλησή του θα υποταγεί σ' αυτόν, ή, το πνεύμα ενός νεογέννητου ανθρώπου;\nΘα εν-ανθρωπήσει σαν τον Χριστό, ή, τί θα κάνει;\nΣτην αποκάλυψη δεν λέει ότι θα γεννηθεί μέσω μίας πόρνης;\nΔώστε μου μια σαφέστερη απάντηση. Θεωρώ ότι συνομιλώ με θεολόγο. Εκτός και αν σας ενοχλούν οι ερωτήσεις μου.\n5/11/09 1:47 μ.μ.\nΑγαπητέ, ο εωσφόρος δεν μπορεί να ενσαρκωθεί όπως ο Κύριος. Αυτό μας έλειπε! Θα είναι κατάληψη. Αλλά όμως δεν θα χρειαστεί ούτε να καταλάβει ένα μικρό παιδί διότι θα εκπαιδευτεί αρκούντως δαιμονικά στον πολιτισμό που θα ζει.\nΕμείς προσωπικώς δεν γνωρίζουμε τίποτε παραπάνω και δεν θα επιδιώξουμε να γνωρίσουμε τίποτε παραπάνω διότι δεν νομίζουμε ότι θα έχουμε οποιαδήποτε ωφέλεια απ' αυτό το θέμα.\nΜόνο ο Πατήρ γνωρίζει.\n6/11/09 1:23 π.μ.\n"Εμείς προσωπικώς δεν γνωρίζουμε τίποτε παραπάνω και δεν θα επιδιώξουμε να γνωρίσουμε τίποτε παραπάνω διότι δεν νομίζουμε ότι θα έχουμε οποιαδήποτε ωφέλεια απ' αυτό το θέμα."\nΛυπάμαι, όμως δεν μου απαντήσατε τελικώς. Δέχομαι την παραπάνω δήλωση σαν δήλωση παραδοχής της άγνοιά σας.\nΔηλώνω και τη δική μου άγνοια, και να προσθέσω ότι δεν συμφωνώ με τον αποκλεισμό από την γνώση που μου προτείνετε.\nΟ ίδιος ο Χριστός μας προέτρεψε να ερευνούμε τις Γραφές και κατά τη δική μου εμπειρία, ένας που γνωρίζει τελικά, -γιατί όχι, και περισσότερα ίσως πράγματα απ' όσο του επιτρέπουν τα 'πρέπει' και τα 'μη' του φόβου της κοινωνίας του-, αυτός είναι που τελικώς θα ξεπεράσει τις προκαταλήψεις, τις μεμψιμοιρίες, τις μοιρολατρίες, τις εμπάθειες αλλά και τα ίδια του τα πάθη και θα ελευθερωθεί και θα λυτρωθεί, όπως ακριβώς το υποσχέθηκε Εκείνος.\nΝα είστε και σεις καλά και επιτρέψτε μου να σας θυμήσω και πάλι τον αντίπαλό σας: δεν είναι ο οποιοσδήποτε πλησίον σας, όσο πλανεμένος και αν είναι!\n6/11/09 9:42 π.μ.\nΑδελφέ, πρόσεχε πολύ τον εαυτό σου. Δεν μπορείς να φανταστείς πόσες φορές υποστήκαμε αυτή τη δοκιμασία από έξυπνους σαν και σένα. Ίσως δεν θα μπορέσεις ποτέ σου να φανταστείς ότι ξέραμε όλοι μας από την πρώτη στιγμή ακόμη και τα λόγια με τα οποία θα κατέληγες στα κείμενά σου. Πρόσεχε τον εαυτό σου.\n6/11/09 9:33 μ.μ.\nΆσε την προσφώνηση "αδελφέ" αφού δεν την εννοείς! Και κοίταξε σε παρακαλώ να μου απαντήσεις πρώτα σε όσα σε ρώτησα.\nΑν δεν μπορείς, μην βγάζεις αυθαίρετα συμπεράσματα.\nΕξάλου, το γεγονός ότι δεν περιμένεις να ολοκληρωθεί ένα νόημα από την διαδικτυακή κουβέντα μας και ανεβάζεις ξανά και ξανά διαφορετικό ποστ και δημοσίευση, δείχνει ότι βρίσκεσαι σε αμηχανία.\nΑν συνεχίσεις το αγενές ύφος σου, σε καλώ να με γνωρίσεις μαζί με τον πνευματικό μου.\nΑν θες, ορίζουμε ημερομηνία συνάντησης.\nΘα χαρώ πολύ να δεις και συ από κοντά πόσο "αιρετικός" είμαι:)\n7/11/09 3:14 μ.μ.\nΑδελφέ όταν λέμε πρόσεχε τον εαυτό σου δεν εννοούμε ότι είσαι αιρετικός. Ίσως είναι δικός σου φόβος. Μην ξεχνάς ποτέ ότι η αποκάλυψη είναι αποκάλυψις Ιησού Χριστού και όχι αντιχρίστου. Οι αποστάσεις είναι μεγάλες για να μπορέσω να πραγματοποιήσω αυτό που πρότεινες. Και ο πνευματικός σου πρέπει να προσέχει τον εαυτό του.\n7/11/09 8:30 μ.μ.\nΟΙΚΟΥΜΕΝΙΚΗ ΝΙΚΗ (όχι οικουμενιστική)\nΤΟ ΠΕΡΙ ΤΗΣ ΠΕΝΤΑΡΧΙΑΣ ΨΕΥΔΟΣ\nΑΠΕΚΑΛΥΦΘΗ ΤΟ ΠΡΟ-ΣΧΕΔΙΟ\nΤΟ ΟΡΘΟΔΟΞΟ ΜΗΔΕΝ\nΚληρικαλισμός, η αυτοκαταστροφή μας!\nβ) O Πάπας και ο Παπισμός, του Βλαδίμηρου Σολόβιεφ...\nΕΝΑ ΜΥΣΤΗΡΙΩΔΕΣ ΦΑΝΤΑΣΜΑ ΠΛΑΝΙΕΤΑΙ ΠΑΝΩ ΑΠΟ ΤΗΝ Ο...\nΜήνυμα για την ενότητα των Εκκλησιών\nα) O Πάπας και ο Παπισμός, του Βλαδίμηρου Σολόβιεφ...\nΣτις πηγές του Οικουμενισμού (I)\nB) Η ΤΡΙΑΔΑ ΦΑΝΕΡΩΜΕΝΗ ΚΑΙ ΦΩΤΙΣΜΕΝΗ ΣΤΟ ΣΥΣΤΗΜΑ: ...\nΠΕΡΙ ΟΡΑTΗΣ ΚΑΙ ΘΡΙΑΜΒΕΥΟΥΣΑΣ ΕΚΚΛΗΣΙΑΣ\nΜηδέν στο πηλήκιο!\nΟΙ ΑΠΕΙΛΕΣ ΤΟΥ ΒΑΡΘΟΛΟΜΑΙΟΥ ΠΡΑΓΜΑΤΟΠΟΙΟΥΝΤΑΙ\nΆγιος Γεράσιμος: Ο νέος ασκητής της Κεφαλονιάς. - Ο μοναχισμός είναι ένας από τους δύο δρόμους που μπορεί να επιλέξει ο Χριστιανός στην ζωή του, ήτοι τον έγγαμο ή τον άγαμο βίο. Και οι δύο αυτοί δρόμοι είν...


Τα αθάνατα κύτταρα της Ενριέττα Λακς που χαρίζουν ζωή 66 χρόνια μετά - Σε Σκέψεις\nΓυναίκα μετέφρασε για πρώτη φορά την Οδύσσεια και ο Οδυσσέας ήρθε στον 21ο αιώνα (Φωτογραφίες)\n«Νεκρονομικόν»: Η ιστορία και ο Μύθος του πιο Διαβόητου Εγχειρίδιου του Σκότους\nΤο νέο βιβλίο του Χολιγουντιανού σταρ Ιθαν Χοκ\nΠέντε υπέροχα βιβλία για να κάνετε δώρο αυτές τις γιορτές\nΤο νέο μυθιστόρημα του Dan Brown Origin\nΤα βιβλία που κάθε φοιτητής πρέπει να διαβάσει το 2018\nΑστερίξ και Οβελίξ σε νέες περιπέτειες\nΟ ιδιαίτερος λόγος που δημιουργήθηκαν τα βιβλία τσέπης\nΚυκλοφόρησε το νέο βιβλίο του Dan Brown με μια νέα μεγάλη αποκάλυψη\n10 από τα καλύτερα αστυνομικά best seller που δεν θα μπορέσετε να αφήσετε από τα χέρια σας!\nHome / Αρθρογραφία / Editorial / Τα αθάνατα κύτταρα της Ενριέττα Λακς που χαρίζουν ζωή 66 χρόνια μετά\nΤα αθάνατα κύτταρα της Ενριέττα Λακς που χαρίζουν ζωή 66 χρόνια μετά\nΣκεφτείτε όλα τα βήματα προόδου που έχει κάνει η ιατρική τις έξι τελευταίες δεκαετίες σε ότι αφορά τη θεραπεία νόσων όπως του έρπητα, της λευχαιμίας, της γρίπης, της αιμοφιλίας, της νόσου του Πάρκινσον, του AIDS και πολλών-πολλών άλλων. Πώς θα σας φαινόταν αν κάποιος σας έλεγε πως για όλα αυτά μεγάλο μερίδιο «ευθύνης» ανήκει σε μια νεαρή, μαύρη γυναίκα, φτωχή και αγράμματη, που έζησε στον αμερικάνικο νότο και πέθανε χτυπημένη από τον καρκίνο το 1951; Σας ακούγεται απίστευτο; Κι όμως. Αυτή η γυναίκα, η Ενριέττα Λακς, άνοιξε -έστω και χωρίς να το γνωρίζει- δρόμους που η επιστήμη μέχρι εκείνη τη…\nSummary : Η μαύρη Αμερικανίδα που πέθανε από καρκίνο φτωχή και ανασφάλιστη αλλά ευεργέτησε την ιατρική\nUser Rating: 4.58 ( 2 votes)\nΣκεφτείτε όλα τα βήματα προόδου που έχει κάνει η ιατρική τις έξι τελευταίες δεκαετίες σε ότι αφορά τη θεραπεία νόσων όπως του έρπητα, της λευχαιμίας, της γρίπης, της αιμοφιλίας, της νόσου του Πάρκινσον, του AIDS και πολλών-πολλών άλλων.\nΠώς θα σας φαινόταν αν κάποιος σας έλεγε πως για όλα αυτά μεγάλο μερίδιο «ευθύνης» ανήκει σε μια νεαρή, μαύρη γυναίκα, φτωχή και αγράμματη, που έζησε στον αμερικάνικο νότο και πέθανε χτυπημένη από τον καρκίνο το 1951; Σας ακούγεται απίστευτο; Κι όμως. Αυτή η γυναίκα, η Ενριέττα Λακς, άνοιξε -έστω και χωρίς να το γνωρίζει- δρόμους που η επιστήμη μέχρι εκείνη τη στιγμή μόνο να φανταστεί θα μπορούσε.\nΗ Ενριέττα είχε την ατυχία να γεννηθεί μαύρη σε μια εποχή που η ζωή της δεν είχε και ιδιαίτερη αξία για τους λευκούς στις ΗΠΑ. Όταν αρρώστησε κανείς δεν της έδωσε σημασία. Στο νοσοκομείο που νοσηλευόταν, το μόνο που τους ενδιέφερε ήταν -χωρίς τη συγκατάθεσή της, φυσικά- να της πάρουν μερικά κύτταρα, προκειμένου να κάνουν εργαστηριακές εξετάσεις και πειράματα.\nΚαι τότε ήταν που έγινε το θαύμα. Ένα θαύμα που κρατάει μέχρι τις ημέρες μας. Όχι. Δεν υπήρχε κάποιο καλό τέλος για την Ενριέττα. Υπήρχαν, όμως, κάποια θαυμάσια νέα για την ανθρωπότητα…\nΜια ζωή μέσα στην φτώχεια και την ανέχεια\nΤο να γεννηθείς και να ζεις στον αμερικάνικο νότο, όντας μαύρος ήταν μέχρι και πριν από μερικές δεκαετίες κάτι σαν κατάρα. Η ζωή σου δεν είχε και ιδιαίτερη αξία. Ήσουν σκλάβος αν και κάτι τέτοιο απαγορευόταν συνταγματικά.\nΗ φτώχεια και η ανέχεια ήταν καθημερινοί σου σύντροφοι και ο αγώνας για ζωή ήταν απελπιστικά δύσκολος. Ο φυλετικός διαχωρισμός στεκόταν σαν μπαμπούλας πάνω από τα κεφάλια των μαύρων. Αυτό που λεγόταν ως αστείο ανάμεσα τους ήταν πέρα για πέρα μια σκληρή αλήθεια. «Ούτε σαν άνθρωπος δεν μπορείς να πεθάνεις αν είσαι μαύρος του νότου», έλεγαν.\nΗ ζωή της Ενριέττα Λακς δεν θα μπορούσε να είναι διαφορετική. Γεννήθηκε το 1920 στο Roanoke της Βόρειας Καρολίνας. Λεφτά για σπουδές ή έστω ξέγνοιαστη παιδική και εφηβική ηλικία δεν υπήρχαν ούτε για… αστείο και έτσι η Ενριέττα αναγκάστηκε γρήγορα να δουλέψει σκληρά στα καπνοχώραφα.\nΠαράλληλα, προσπαθώντας να έχει μια φυσιολογική ζωή, παντρεύτηκε μικρή και μέχρι τα 30 της χρόνια είχε αποκτήσει πέντε παιδιά. Τότε, όμως ήταν που η μοίρα είχε άλλα σχέδια.\nΤο χτύπημα του καρκίνου και η μοίρα μιας φτωχής μαύρης γυναίκας\nΗ Ενριέττα Λακς με τον σύζυγό της\nΠερίπου στα μέσα του 1950 η Ενριέττα Λακς θα μάθει τα δυσάρεστα νέα. Η υγεία της είχε αρχίσει να εμφανίζει διάφορα προβλήματα και έτσι πήγε στο τοπικό νοσοκομείο. Μετά από μια σειρά εξετάσεων προκύπτει πως η γυναίκα έχει προσβληθεί από καρκίνο του τραχήλου της μήτρας.\nΤόσο η ίδια όσο και η οικογένεια της (που εκείνη την εποχή ήταν ουσιαστικά όλοι τους ανασφάλιστοι) γνώριζαν πως δεν είχε καμία τύχη. Πώς να έχει άλλωστε, όταν πήγαινε στο νοσοκομείο και ήταν υποχρεωμένη να περιμένει σε μια τεράστια ουρά στον τομέα των «νέγρων», την ίδια ώρα που στον τομέα των «λευκών» τα ιατρεία ήταν κενά. Παρ’ όλα αυτά και έχοντας να αντιμετωπίσει έναν εξαιρετικά επιθετικό καρκίνο η Ενριέττα Λακς άντεξε οκτώ ολόκληρους μήνες πριν αφήσει την τελευταία της πνοή, το 1951, σε ηλικία μόλις 31 ετών.\nΈγγραφο του νοσοκομείου «Τζονς Χοπκινς» που φέρει πλαστογραφημένη υπογραφή της Ενριέττα Λακς που υποτίθεται ότι δίνει την άδειά της για να γίνουν οι εργαστηριακές εξετάσεις στα κύτταρά της\nΛίγο πριν τον θάνατο της, ωστόσο, το σύστημα ήθελε να αποδείξει για ακόμα μια φορά πως η ζωή του μαύρου δεν έχει κάποια ιδιαίτερη αξία και έτσι χωρίς να ενημερωθούν οι συγγενείς της ή να την ρωτήσει κανείς από τους υπευθύνους του νοσοκομείο «Τζονς Χοπκινς», όπου νοσηλευόταν, πάρθηκαν κύτταρα της προκειμένου να χρησιμοποιηθούν σε διάφορες εργαστηριακές αναλύσεις.\nΤο αδιανόητο θαύμα που άνοιξε δρόμους στην ιατρική\nΦωτογραφική απεικόνιση των κυττάρων της Ένριέττα Λακς\nΜια μέρα, καιρό πριν η Ενριέττα Λακς πεθάνει, σε κάποιο από τα εργαστήρια του νοσοκομείου μια γιατρός ανακαλύπτει κάτι που αρχικά την κάνει να σαστίσει και στη συνέχεια να τρέξει στον επικεφαλής της. Του δείχνει αυτό που μόλις είχε βρει και εκείνος διστακτικά της ζητά να επαναλάβει την ανάλυση και αυτή τη φορά να είναι και εκείνος παρών.\nΤο αποτέλεσμα είναι το ίδιο και τους αφήνει όλους με το στόμα ανοιχτό. Για πρώτη φορά στην ιστορία της ιατρικής, γιατροί και βιολόγοι βλέπουν να παίρνει σάρκα και οστά αυτό για το οποίο πάλευαν. Για αυτό που θεωρούσαν ως την απόλυτη πρόκληση του τομέα τους: να κρατήσουν ζωντανά στο εργαστήριο ανθρώπινα κύτταρα. Ξαφνικά βρέθηκαν μπροστά σε ένα θαύμα. Τα κύτταρα αυτά όχι απλά παρέμειναν ζωντανά αλλά αναπαράγονταν και μάλιστα με τρομερά επιθετικό ρυθμό διπλασιάζοντας το μέγεθος τους! Ήταν και παραμένουν μέχρι σήμερα τόσο εύρωστα ώστε εάν ένα από αυτά μπει σε ένα πιατάκι καλλιέργειας, το καταλαμβάνει όλο!\nΈχει ειπωθεί πως αν κάποιος έβαζε όλα τα κύτταρα που αναπτύχθηκαν το ένα δίπλα στο άλλο, θα τύλιγαν τρεις φορές τη Γη αφού θα εκτείνονταν σε μήκος 134.680 χιλιομέτρων! Υπολογίζεται πως οι επιστήμονες έχουν χρησιμοποιήσει περίπου 50 τόνους από τα κύτταρα αυτά, τα οποία μπορούν να παραγγείλουν τηλεφωνικά.\nΈχουν βοηθήσει την επαγγελματική άνοδο χιλιάδων επιστημόνων και έχουν χρησιμοποιηθεί σε περισσότερες από 60.000 έρευνες – τουλάχιστον 10 εξ αυτών δημοσιοποιούνται καθημερινά – αποκαλύπτοντας μυστικά για θέματα που κυμαίνονται από τη γήρανση και τον καρκίνο έως την αναπαραγωγή των κουνουπιών και την επίδραση που έχει στα κύτταρα η δουλειά σε υπονόμους ενώ, χάρη στα κύτταρα αυτά βρέθηκε το εμβόλιο της πολιομυελίτιδας.\nΤο «σκοτάδι» που ζούσε η οικογένεια και η παγκόσμια αναγνώριση\nΟι επιστήμονες ονομάζουν τα κύτταρα αυτά ΗeLa (παίρνοντας τα δυο πρώτα γράμματα από το όνομα και το επώνυμο της Henrietta Lacks) και κρατάνε κρυφό από την οικογένεια το τι έχει συμβεί. Δεν τους ενημερώνει κανείς προκειμένου να μην διεκδικήσουν το παραμικρό.\nΟι άνθρωποι αυτοί παραμένουν πάμπτωχοι και ουσιαστικά ανασφάλιστοι ακόμα και σήμερα. Πρώτη φορά έμαθαν για τη χρησιμότητα των κυττάρων στις αρχές της δεκαετίας του ‘70 όταν κάποιοι επιστήμονες ενημέρωσαν τον σύζυγό της.\nΌταν του είπαν ότι έχουν τα κύτταρα της γυναίκας του στο εργαστήριο, κατάλαβε ότι η Ενριέττα ήταν ζωντανή και ότι την κρατούσαν φυλακισμένη σε… κλουβί καθώς η αγγλική λέξη «cells» σημαίνει «κύτταρο» αλλά και «κελί», και άρχισε να ρωτάει αν είναι καλά και πότε θα μπορέσει να την δει!\nΗ κόρη της Χενριέτα, Ντέμπορα, ανησυχούσε ότι οι έρευνες που γίνονταν στα κύτταρα HeLa, προκαλούσαν πόνο στη μητέρα της ακόμα και μετά τον θάνατό της.\nΟι απόγονοι της Λακς δεν έχουν πάρει ούτε σεντ για όλα αυτά τα τρισεκατομμύρια κύτταρα που χρησιμοποιούνται σε όλο τον κόσμο, παρότι μια φιάλη με κύτταρα ΗeLa, μέχρι το 2001, πωλούταν για 150 ευρώ!\nΧρειάστηκε να περάσουν 20 χρόνια για να μάθει ο κόσμος την ιστορία της γυναίκας πίσω από τα κύτταρα ΗeLa. Ήταν το περιοδικό «Rolling Stone» που πρωτοέγραψε για την ιστορία της Ενριέττα Λακς. Στις αρχές της δεκαετίας που διανύουμε, και μετά από μια δεκαετία έρευνας, η δημοσιογράφος Ρεμπέκα Σκλουτ εξέδωσε το βιβλίο της «Η αιώνια ζωή της Henrietta Lacks», το οποίο μεταφράστηκε σε 25 γλώσσες. Το 2017 το βιβλίο μεταφέρθηκε και στη μεγάλη οθόνη με πρωταγωνίστρια την Όπρα Γουίνφρεϊ στο ρόλο της κόρης της Ενριέττας, Ντέμπορα και κάπως έτσι αποκαταστάθηκε μια αδικία, σε βάρος μιας φτωχής γυναίκας, που κράτησε περισσότερα από 60 χρόνια.\nPrevious: Στα χνάρια του Σακίλ ο εντυπωσιακός Γιάννης\nNext: Αεροψεκασμοί από σήμερα στη Θεσσαλονίκη\nΌλα όσα θα σου συμβούν την ημέρα του Αγίου Βαλεντίνου\n8+1 Σκληρά Σκίτσα που δείχνουν την Ωμή Αλήθεια Πίσω από την εποχή μας.\nΤσικνοπέμπτη: Ολη η Ελλάδα σε μπάρμπεκιου σήμερα -Τι γιορτάζουμε, γιατί ψήνουμε κρέας στη σχάρα


Phen375 αναθεώρηση: Πού να αγοράσετε Phen375 χάπι απώλειας βάρους στην Πέλλα Ελλάδα – Phen375 World\nPhen375 αναθεώρηση: Πού να αγοράσετε Phen375 χάπι απώλειας βάρους στην Πέλλα Ελλάδα\nHome » Review » phen375 » Phen375 αναθεώρηση: Πού να αγοράσετε Phen375 χάπι απώλειας βάρους στην Πέλλα Ελλάδα\nPhen375 αναθεώρηση: Πού να αγοράσετε Phen375 χάπι απώλειας βάρους Στην Πέλλα GreecePhen375 αναθεώρηση: Πού να αγοράσετε Phen375 χάπι απώλειας βάρους Στην Πέλλα Ελλάδα. προβλήματα με το βάρος χτυπά τον τρόπο ζωής σε μια όχι και τόσο frie\nPhen375 αναθεώρηση: Πού να αγοράσετε Phen375 χάπι απώλειας βάρους Στην Πέλλα Ελλάδα .\nπροβλήματα με το βάρος χτυπά τον τρόπο ζωής σε μια όχι και τόσο φιλικό εγκεφαλικό επεισόδιο, όλοι συμφωνούμε με μια ειρηνική νεύμα. Είτε πρόκειται για μια κακή επιλογή τρόπου ζωής, βλαβερές διατροφικές πρακτικές απόκτηση επιπλέον κιλά είναι μια κάποια απογοήτευση για πολλούς γύρω.\nPhen375 ισχυρίζεται να υποτάξει τους πόθους για εκείνους που δεν έχουν έλεγχο στο τι τρώνε. Είναι απλά ένα από τα καλύτερα δισκία απώλεια μάρκετινγκ λίπος στην αγορά σήμερα.\nΑν και η συμμόρφωση με ρυθμιζόμενη σχέδιο διατροφής σε συνδυασμό με ένα εκτεταμένο πρόγραμμα άσκησης είναι ο «πιο συναντήσει» διαφυγής, είναι δύσκολο. Phen375 έχει συγκεντρώσει όχι πολύ λιγότερο των ασφαλιστικών αποζημιώσεων και τη δημοτικότητα παρέχοντας ένα συμπλήρωμα σε αυτό. Λοιπόν, δεν είναι καμία μαγική θεραπεία, αλλά αναμφισβήτητα μια εξαιρετική αυτή που έχει δηλώνοντας για να σας προσφέρουμε ουσιαστικά ένα νέο «εσείς».\nΥπάρχουν πολλοί άνθρωποι that’ve δοκιμάσει αυτό το χάπι διατροφής και είχαν μεταβολισμό πυροβολούν υψηλής τους. Ενώ άλλοι είναι στο κέντρο της θεραπευτική αγωγή απώλειας βάρους τους, phen375 έχει ωφεληθεί πολλά. Επιπλέον, τα αποτελέσματα φαίνονται ελκυστικά για ορισμένους.\nΑς απλά αξιολογήσει και να δούμε τι ακριβώς αυτό το μικρό δισκίο σχέδιο διατροφής είναι όλα σχετικά με …\nΕίναι ένα ισχυρό στοίχημα για τους πωλητές σίγουρα. Έχουν 20% ξαναπαραγγέλλουμε για συνεπή basis.Phen375 είναι πραγματικά μια λίπους μεταβολισμού slendering χάπι επινοηθεί και για τους άνδρες και τις γυναίκες όλων των ηλικιών. Αν και ολοκληρωμένη ενεργά συστατικά της να μοιάζει κάπως δύσκολο να κατανοήσουμε, το Πανεπιστήμιο Κολούμπια είναι εντυπωσιασμένος από αυτό το χάπι σχέδιο διατροφής καθώς και.\nΣτην πραγματικότητα, inning σύμφωνα με την Columbia University– αν βάλετε μακριά επτά δόσεις της Phen375, θα ρίξει σίγουρα την ίδια ποσότητα βάρους, όπως το περπάτημα 40 ώρες το μήνα. Εμείς δεν συμβουλεύουν τέτοια υψηλή δόση.\nΔεν είναι η πιο αποτελεσματική. Ωστόσο ακόμα, αυτό είναι ένα εξαιρετικό συμπλήρωμα για όσους δεν μπορούν να ρυθμίσουν την προτίμησή τους και να βάλουν τα χέρια σε όλα τα junk food.\nΖευγάρι αυτό επάνω με ένα all-φυσικά τρόφιμα απώλεια λίπους, ρουτίνα προπόνηση σχήμα και τα αποτελέσματα θα είναι σίγουρα μεγάλη, χωρίς αμφιβολία. Το χάπι καύση λίπους η οποία ισχυρίζεται για να βοηθήσει τελειώματα πέντε παρα τρία κιλά το καθένα week– αυτό τηρεί επίσης από τον κανονισμό των ΗΠΑ για την απόλυτη ασφάλεια και προστασία.\nPhen375 γίνεται σε ΗΠΑ δέχτηκαν εργαστήριο (με άδεια) και ως εκ τούτου, είναι λογικά ασφαλές να καταναλώνουν. Την ίδια στιγμή, οι δίαιτα ασχολείται δισκίο με κλίμακα αποτελεσματικότητα της, βοηθώντας τους καταναλωτές της να περιορίσει ακριβώς τι τρώνε και να μειώσουν την πρόσληψη θερμίδων τους.\nΠαραδόξως, ελέγχει την πείνα σας και να μειώσει την πρόσληψη θερμίδων σας, χάρη στο ενσωματωμένο του φαιντερμίνη . Δεν υπάρχει μάλλον καμία ζημιά στην ιππασία για τα προσόντα αυτού του συμπληρώματος απώλεια βάρους του. Προτείνουμε μια γρήγορη νεύμα από την προσωπική σας διαιτολόγο ή γιατρό, εάν έχετε ευαίσθητο ιστορία.\nΖητήστε μας να ρίξει την άποψη μας και φαίνεται να είναι ευνοϊκά neutral– οφείλεται εν μέρει με τις τελευταίες ερευνητικές μελέτες και τις θεωρήσεις των καταναλωτών που έχουν ρίξει σημαντικό φως σε αυτό το προηγμένο χάπι διατροφής. Δεν υπάρχει αμφιβολία ότι υπάρχουν πολλά προϊόντα απώλειας βάρους που προσφέρονται στην αγορά. Παρ ‘όλα αυτά Phen375 λειτουργεί καλύτερα με την απίστευτη συγχώνευση της φαιντερμίνης και μια υγιή στρατηγική θεραπευτική αγωγή διατροφής. Είναι μεταξύ των δυο μας συνέστησε χάπια σχέδιο διατροφής.\nΓια μια λύση χωρίς fuss– αν σκοπεύετε να αδυνατίσετε σε μια κάπως υγιή τρόπο !. Phen375 δεν είναι μπλόφα σοβαρά. Είναι μια απλή δίαιτα χάπι που βοηθά να ρίξει τις θερμίδες και τις πυρκαγιές διαδικασία του μεταβολισμού σας σε υψηλά επίπεδα.\nΛαμβάνοντας υπόψη ότι έχουμε την τάση να παίρνουν θύμισε «γεύματα» μας σε τακτά χρονικά διαστήματα (χάρη στη φυσική μας ρολόι), το χάπι απώλειας βάρους μειώνει τη δραματοποίηση και πηγαίνει κατ ‘ευθείαν κάτω στην καταστολή τους πόθους. Και, καθώς το σώμα σας κλωτσιές για να κάψετε λίπος συσσωρευμένο, αυτό το λίπος καύση συμπλήρωμα θα ξεκινήσει τη δρομολόγηση στοιχεία στο σώμα σας.\nΌλα »στο τέλος« θα επιφέρει χωρίς να χαλάσει λιπώδεις ιστούς στο σώμα !. Αλλά, εάν αισθάνεστε πραγματικά πεθαίνουν από την πείνα possibly– δεν είναι σκληρή με τον εαυτό σας και την τάξη για τη δική σας μια μπουκιά από ένα καλά ισορροπημένο γεύμα. Ωστόσο, Phen375 επικεντρώνεται σε μεγάλο βαθμό στη μείωση της ικανότητας του ατόμου να αποθηκεύουν το λίπος, ενώ η επιτάχυνση του ρυθμού και το λίπος έγκαυμα μεταβολισμού.\nΟι λειτουργίες χάπι γρήγορη και λειτουργεί ακόμη υψηλότερα αν το συνδυάσετε με ένα κανονικό στρατηγική άσκησης. Μην κοιτάτε το διοικητικό συμβούλιο, ωστόσο, διατηρώντας τις ασκήσεις σε ελάχιστα υγιή μπαρ και την κατανάλωση υγιεινή και ισορροπημένη τροφή είναι το κόλπο εδώ.\nΕίναι μάλλον μια πραγματική επιλογή για απώλεια βάρους με απολύτως τίποτα πραγματικά να ρίξει (για αυτό είναι πρακτικά απολύτως ασφαλές να φάτε στο εσωτερικό συνιστάται δοσολογία).\nPhen375 παίζει αποτελεσματική για την ενεργοποίηση μια σταθερή καταστολή τους πόθους (εξασφαλίζοντας ότι μπορείτε πραγματικά να αισθάνονται λιγότερο πεινασμένοι ενώ έχουν μεταβολικό ρυθμό σας ενισχυμένη). Το χάπι συνδυάζει βασικά ένα αποτελεσματικό συνδυασμό των ακόλουθων δραστικών συστατικών. –\nL-καρνιτίνη (L-τρυγικό) 68% – Βοηθά τη μεταφορά λιπαρών οξέων μέσω της μεταβολικής διαδικασίας ενός ατόμου με τη μίμηση της απόδοσης των Ανθρωπίνων χοριακή γοναδοτροπίνη . Το δήλωσε συστατικό βοηθά επιπλέον στην απελευθέρωση αποθηκευμένο λίπος του σώματος για τη βελτίωση της ενέργειας, η οποία ακόμη περισσότερες άδειες λιώσει πιο γρήγορα το λίπος.\nΗ καφεΐνη Σκόνη Άνυδρη – Λειτουργεί έξυπνα εξαπατούν τον εγκέφαλό σας και πειστικά ότι είστε καλά-τρέφονται. Εξαιτίας αυτού, το σώμα λακτίσματα στο να προκληθεί η απαιτούμενη δύναμη και να λιώσει επιπλέον λίπος. Η ριζωμένη καφεΐνη περαιτέρω περικόπτει τους πόθους για ολόκληρο, να επιφέρει μειωμένη πρόσληψη τροφής.\nΚαγιέν (Capsicum) 10M HU / G – Φέρνει μια ισχυρή υποχρέωση της λήψης ορισμένων ότι όλα τα διάφορα άλλα ενεργητικά συστατικά λειτουργούν αποτελεσματικά και έφερε σε όλο το σώμα. Αυτό και μόνο συμβάλλει σε μεγάλο βαθμό από την αύξηση της κυκλοφορίας του αίματος στα αγγεία που είναι είτε στενόχωρα ή λίγο. Παραδόξως, το επίπεδο της θερμοκρασίας του σώματος σας θα ανεβάσει στα ύψη και να κάψει μέχρι και 270 θερμίδες περισσότερο κάθε μέρα. Και, εκεί θα αποκτήσει ένα αποτελεσματικό θερμογόνο έγκαυμα, όπως το επίπεδο της θερμοκρασίας του σώματος σας εντείνεται.\nΣυμπαθομιμητική αμίνη (νεράτζι) – Είναι μια φυσική Energizer και βοηθά στην ενίσχυση του μεταβολισμού του συστήματος. Το σώμα σας λίπος θα κάψετε συνεχώς πιο γρήγορα, διατηρώντας παράλληλα την ενεργειακή βαθμούς σας καλά ανέπαφο.\nΥπάρχουν πάντα δύο πλευρές σε ένα νόμισμα! Ωστόσο, αισθάνεται πελέκι για Phen375 δεν είναι πιθανό να προκαλέσει κάθε είδους επιβλαβή παρενέργεια. Το χάπι είναι ακίνδυνη και κατασκευάζονται στο FDA φαρμακευτική καταχωρηθεί εργαστήρια.\nΟι εφικτό αρνητικές επιπτώσεις θα μπορούσε να αποτελείται από ήσσονος σημασίας γαστρεντερικές θέματα, αυξημένη τιμή ακούω και ίλιγγο. Έτσι, μην προσπαθήσετε να το χρησιμοποιήσουν για μια επιμήκυνση της περιόδου και σας προτείνουμε να συμβουλευτείτε τον γιατρό σας για το συντομότερο τουλάχιστον.\nΘα πρέπει να κάνετε μια απόφαση για να προχωρήσει με Phen375 καύση λίπους συμπλήρωμα, μετράνε σε αυτό για κανένα μεγαλύτερο από 4-5 μήνες! Ένα-δύο μήνες διάλειμμα από αυτό το δισκίο την απώλεια βάρους πριν από την έναρξη άλλο κύκλο προτείνεται ταυτόχρονα επίσης.\nΚαι πράγματι (το πιο σημαντικό), αποφύγετε την κατανάλωση Phen375 αν έχετε στην πραγματικότητα καρδιακές παθήσεις, υπέρταση, ευαίσθητο ήπαρ ή υπερθυρεοειδισμό. Οι έγκυες γυναίκες και μητέρες που θηλάζουν πρέπει, ομοίως, να αποστασιοποιηθεί από αυτό το tablet δίαιτα.\nΈτσι, θα πρέπει να αγοράσετε Phen375; Πού να αγοράσετε Phen375 στην Πέλλα Ελλάδα;\nΛοιπόν, εμείς συνήθως δεν παρέχουν μπράβο γρήγορα για όλες τις συμπλήρωμα καύση του λίπους. Παρ ‘όλα αυτά, Phen375 έχει σίγουρα μια διαφορετική, αξιόπιστο πρόσωπο και το καυτό πωλητή στην αγορά από το 2009.\nΠού να αγοράσετε Phen375 στην Πέλλα Ελλάδα; Είναι διαθέσιμο στο τοπικό κατάστημα γύρω Πέλλα Ελλάδα; Το καλύτερο μέρος για να πάρετε αυτό το tablet είναι από την κύρια ιστοσελίδα της στο διαδίκτυο, για να εξασφαλίσει ότι μπορείτε να είστε σίγουρα βέβαιοι ακριβώς τι παίρνετε το οποίο μπορείτε να εμπιστευτείτε τον προμηθευτή. Ίσως να είναι σε θέση να βρείτε το προϊόν σε άλλα μέρη σε απευθείας σύνδεση, ωστόσο, ότι θα ήταν πολύ δύσκολο να εξακριβωθεί η νομιμότητα αυτών των πηγών.\nΑυτή η ταμπλέτα διαχείρισης βάρους θα μπορούσε να βοηθήσει σοβαρά άτομα καταστείλει τους πόθους, καίνε το λίπος τους μεθοδικά, να αυξήσουν το μεταβολικό ρυθμό τους και να βελτιώσουν ολόκληρη επίπεδο ενέργειας τους από λίγο. Παίζει σε ένα ασφαλές δικαστήριο, έτσι yeah– θα μπορούσατε να πάτε με αυτό το Phen375 συμπλήρωμα απώλειας βάρους.\nΩ ως συμπεριλαμβάνονται προσφορά μπόνους, σίγουρα θα αποκτήσει επιπλέον ένα διάγραμμα συμπλήρωμα δίαιτα μαζί με το προϊόν.\nPrevious Previous post: Phen375 Κεφαλληνίας Ελλάδα Περιορισμένη Προσφορά: Πού να αγοράσετε Phen375 στην Κεφαλληνίας Ελλάδα\nNext Next post: Phen375 Πέλλα Ελλάδα Περιορισμένη Προσφορά: Πού να αγοράσετε Phen375 στην Πέλλα Ελλάδα


Έτσι έδιωξε από πάνω της 35 ολόκληρα κιλά: Αuτό είναι το μuστικό της Ελένης Κοκκίδου, που την άφησε μισή %\nΈτσι έδιωξε από πάνω της 35 ολόκληρα κιλά: Αuτό είναι το μuστικό της Ελένης Κοκκίδου, που την άφησε μισή\nΗ Ελένη Κοκκίδου έγινε γνωστή μέσα από τη συμμετοχή της στην αγαπημένη σειρά του Alpha , «Μην Αρχίζεις τη Μουρμούρα».\nΗ σειρά συνεχίζει την επιτυχημένη πορεία της για ένατη συνεχόμενη χρονιά και η τηλεοπτική «Βούλα» έχει μπει πλέον στα σπίτια μας.\nΕλένη Κοκκίδου: Η απώλεια των περιττών κιλών\nΗ ηθοποιός, ωστόσο έκανε μια μεγάλη αλλαγή στην εμφάνισή της, καθώς κατάφερε να χάσει 35 ολόκληρα κιλά. Η ίδια μάλιστα είχε εξηγήσει και τον λόγο που μπήκε στη διαδικασία να αδυνατίσει.\n«Ήταν υπαρξιακή η ανάγκη μου να ξεφορτωθώ το έρμα -όπως τα πλοία-, για να μπορέσω να προχωρήσω. Είχα την ανάγκη να διώξω από πάνω μου συναισθηματικές εξαρτήσεις, δεν ήταν η ανάγκη μου για το φαγητό.Έχω βιώσει και εγώ το bullying, και το body shaming… Δεν μπορείς να ξέρεις γιατί κάποιος έχει παραπάνω κιλά. Έχασα 35 σκοπεύω να χάσω και τα υπόλοιπα, αλλά έχω βάλει προσωρινά ένα φρένο», είχε δηλώσει χαρακτηριστικά η ίδια.\nΜάλιστα δεν δίστασε να αποκαλύψει και το πως τα έχασε: «Έχασα 35 κιλά με πολύ κόπο. Με κόπο, με προσήλωση, με πειθαρχεία. Τελείωσε ένας κύκλος ζωής που είχα ανάγκη το φαγητό, ήταν συναισθηματικό στήριγμα τα τελευταία χρόνια. Έκλεισε αυτός ο κύκλος ζωής και άνοιξε ένας άλλος που δεν χρειάζομαι το φαγητό και είπα “τώρα πρέπει να πετάξω βάρος”, όπως τα καράβι πετάει τα έρμα για να μπορέσει να προχωρήσει».\nΠρόσθεσε μάλιστα ότι στην προσπάθειά της να χάσει βάρος δεν την δυσκόλεψε η καραντίνα, αντιθέτως, η δυσκολία άρχισε όταν μπορούσε να βγαίνει έξω με φίλους για φαγητό.\nΕπίσης, τόνισε ότι συνδυάζει τη διατροφή με τη γυμναστική, λέγοντας ότι της προσφέρει μυϊκή ενδυνάμωση και προσθέτοντας με τρόπο χιουμοριστικό: «Αισιοδοξώ σε έναν χρόνο να κάνω ακροβατικά, να γίνω το κορίτσι λάστιχο».


ΛΥΡΗΣ Ιωάννης: Στρασβούργο, Ελ. Συναδινός: Εξαγωγές όπλων και εφαρμογή κοινής θέσης. Ομιλία στην Ολομέλεια Ευρωκοινοβουλίου. Βίντεο..\nΣτρασβούργο, Ελ. Συναδινός: Εξαγωγές όπλων και εφαρμογή κοινής θέσης. Ομιλία στην Ολομέλεια Ευρωκοινοβουλίου. Βίντεο..\nΤην Τρίτη 12 Σεπτεμβρίου 2017 κατά τη διάρκεια των εργασιών της Ολομέλειας του Ευρωπαϊκού Κοινοβουλίου, στο Στρασβούργο, ο Στρατηγός Ελευθέριος Συναδινός παρενέβη στη συζήτηση με θέμα τις εξαγωγές όπλων. Επισήμανε ότι, παρόλο που οι αμυντικές βιομηχανίες συμβάλλουν σημαντικά στη θωράκιση των εθνικών ενόπλων δυνάμεων των κρατών μελών της Ένωσης, τελικά η εφαρμογή ενός ενωσιακού πεδίου εξαγωγής όπλων δεν πρόκειται να δώσει λύσεις, κυρίως λόγω της ύπαρξης διαφορετικών αμυντικών αντικειμενικών σκοπών μεταξύ των κρατών μελών, αλλά και της ταυτόχρονης ανυπαρξίας κοινών αμυντικών προσανατολισμών.\nΚυρία Πρόεδρε. Ως γνωστόν, οι αμυντικές βιομηχανίες συμβάλλουν σημαντικά στη θωράκιση των εθνικών ενόπλων δυνάμεων, αλλά και στο ποσοστό ΑΕΠ, κάθε κράτους μέλους.\nΌμως υπάρχει αθέμιτος ανταγωνισμός και ατιμωρησία, εταιρειών μεγάλων κρατών εξαγωγέων οπλισμού, οι οποίες εμπλέκονται σε σκάνδαλα και παράνομες χρηματοδοτήσεις, με σκοπό την εξασφάλιση αντίστοιχων συμβολαίων.\nΗ εφαρμογή ενωσιακού πεδίου εξαγωγής όπλων δε θα δώσει λύσεις προς αυτή την κατεύθυνση, αλλά θα δημιουργήσει εμπόδια στις διασυνοριακές πωλήσεις αμυντικού οπλισμού και τις πωλήσεις προς τρίτες χώρες.\nΗ ευρωπαϊκή αμυντική βιομηχανία, ως ζωτικός παράγοντας για την αξιοπιστία της εκκολαπτόμενης κοινής πολιτικής ασφάλειας και άμυνας, είναι καταδικασμένη σε αποτυχία, λόγω της ύπαρξης διαφορετικών αμυντικών αντικειμενικών σκοπών μεταξύ των κρατών μελών αλλά και της ταυτόχρονης ανυπαρξίας κοινών αμυντικών προσανατολισμών.\nΑπόδειξη, η παντελής απουσία της ΕΕ, στην έμπρακτη αντιμετώπιση της επιθετικότητας της Τουρκίας, έναντι της Ελλάδας και της Κυπριακής Δημοκρατίας.\nΑναρτήθηκε από ΛΥΡΗΣ Ιωάννης στις 6:28 μ.μ.


Ρουγκάλας: «Το ήξερα ότι θα συμβεί» - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Ρουγκάλας: «Το ήξερα ότι θα συμβεί»\nΡουγκάλας: "Το ήξερα ότι θα συμβεί"\nΑύγουστος 29, 2014 Αθλητικά\nΟ Κώστας Ρουγκάλας πήγε πρόσφατα από τον Ολυμπιακό στη β ομάδα της Ατλέτικο Μαδρίτης και μίλησε για την κλήρωση.\nΠάικτης της Ατλέτικο Μαδρίτης είναι εδώ και λίγες μέρες ο Κώστας Ρουγκάλας που αποκτήθηκε από την ισπανική ομάδα αρχικά για τη δεύτερη ομάδα της.\nΗ κλήρωση του Τσάμπιονς Λιγκ έφερε την πρώην και την νυν ομάδα του νεαρού αμυντικού στον ίδιο όμιλο κι ο Ρουγκάλας μίλησε στην επίσημη ιστοσελίδα της Ατλέτικο για την κόντρα με την πρώην ομάδα του:\n«Κάτι μέσα μου, μου έλεγε πως θα μπορούσε να συμβεί. Η αλήθεια είναι ότι είμαι χαρούμενος με την κλήρωση και εύχομαι ο κόσμος να ευχαριστηθεί και τα δύο παιχνίδια. Το Γεώργιος Καραϊσκάκης είναι σχεδόν πάντα γεμάτο, ειδικά στο Τσάμπιονς Λιγκ. Ο Ολυμπιακός έχει ενθουσιώδεις φιλάθλους και δημιουργούν ζεστή ατμόσφαιρα, κάνοντας δύσκολη τη ζωή για κάθε ομάδα που παίζει εκεί.Έχουν γίνει πολλές αλλαγές από πέρσι και είναι δύσκολο να ξέρω τα δυνατά και αδύνατα σημεία του Ολυμπιακού».


Pininfarina: Θα κατασκευάζει πολυτελή ηλεκτρικά αυτοκίνητα; Pininfarina: Θα κατασκευάζει πολυτελή ηλεκτρικά αυτοκίνητα;\nPininfarina: Θα κατασκευάζει πολυτελή ηλεκτρικά αυτοκίνητα;\nΟ οίκος Pininfarina ετοιμάζεται να γυρίσει σελίδα καθώς σύμφωνα με πληροφορίες που αναπαράγουν διεθνή Μέσα Ενημέρωσης, αναμένεται να εξελιχθεί σε αυτοκινητοβιομηχανία που θα παράγει πολυτελή ηλεκτρικά οχήματα.\nΟ διάσημος ιταλικός σχεδιαστικός οίκος ανήκει από τον Δεκέμβριο του 2015 στο Mahindra Group και απ’ ότι φαίνεται η Ινδική εταιρεία έχει μεγάλα σχέδια γι’ αυτόν.\nΟ CEO του οίκου, Paulo Pininfarina μιλώντας σε προσκελκλημένους και VIPs στο Σαλόνι της Γενεύης αποκάλυψε πως το Mahindra Group δουλεύει πάνω σε μια στρατηγική για πολυτελή ηλεκτρικά οχήματα και πως η Pininfarina θα επωφεληθεί από όλο αυτό.\n“Το όνειρο του πατέρα μου ήταν να δημιουργήσει μια εταιρεία αυτοκινήτων και το όνειρο του πατέρα του επίσης ήταν να δημιουργήσει μια εταιρεία αυτοκινήτων. Τώρα σχεδιάζω να γίνει αυτό το όνειρο πραγματικότητα”, ανέφερε μεταξύ άλλων ο Paulo Pininfarina.\nΟ ιταλικός οίκος που έχει σχεδιάσει μερικά από τα πιο ποθητά αυτοκίνητα στην ιστορία, έχει ήδη παρουσιάσει κάποια δικά του concept υβριδικών/ηλεκτρικών οχημάτων, όπως το HK GT και το H2 Speed Hydrogen.\nΕδώ να πούμε πως η Mahindra λαμβάνει μέρος στο Πρωτάθλημα Formula E έχοντας αποκτήσει σημαντική εμπειρία πάνω στην κατασκευή και ανάπτυξη ηλεκτροκινητήρων. Αυτό σημαίνει ότι σε περίπτωση που αποφασιστεί ότι οίκος Pininfarina θα κατασκευάζει ηλεκτρικά πολυτελή οχήματα, θα έχει πρόσβαση στην τεχνογνωσία της Mahindra πάνω σε αυτόν τον τομέα.\nΌπως αναφέρει το Motor1, η επίσημη ανακοίνωση για τα νέα σχέδια του οίκου Pininfarina αναμένεται στις 14 Απριλίου, στο πλαίσιο του e-Prix της Ρώμης.\nΠροηγούμενες δημοσιεύσειςΑστυνομία: Δεν ευθύνεται το αυτόνομο όχημα της Uber για το θανατηφόρο τροχαίοΕπόμενες δημοσιεύσειςVW I.D. R Pikes Peak: Το ηλεκτρικό πρωτότυπο της VW που πάει για ρεκόρ στη θρυλική ανάβαση


Γιατί να ΜΗΝ κάνεις τη δίαιτα του Survivor! H διαιτολόγος...\nΓιατί να ΜΗΝ κάνεις τη δίαιτα του Survivor! H διαιτολόγος εξηγεί τι ακριβώς θα πάθεις\nΜε το ριάλιτι επιβίωσης Survivor να κεντρίζει το ενδιαφέρον, δες τι μπορεί να προκαλέσει η δίαιτα του Survivor.\nΓΡΑΦΕΙ: ΚΛΕΙΩ ΔΗΜΗΤΡΙΑΔΟΥ 02-03-2017\nΚι ενώ εσύ ονειρεύεσαι με την αφαγία, δηλαδή τη δίαιτα του Survivor να αποκτήσεις τους κοιλιακούς της Ειρήνης Παπαδοπούλου ή της Ευρυδίκης Βαλαβάνη, η διατροφολόγος- διαιτολόγος Κλειώ Δημητριάδου μας εξηγεί γιατί δεν πρέπει να κάνεις τη δίαιτα του Survivor.\nΔίαιτα του Survivor: Τι παθαίνει το σώμα όταν μπαίνει σε ξαφνική αφαγία;\nΗ πρώτη σκέψη που είναι βαθιά ριζωμένη στο μυαλό μας είναι πως αν δε φάμε θα αδυνατίσουμε. Δεν είναι όμως, τόσο απλά τα πράγματα. Δεν έχει σημασία εξάλλου, μόνο το αν θα χάσουμε βάρος, αλλά και τι βάρος θα είναι αυτό και τι θα συμβεί στη συνέχεια.\nΤο πρώτο και αναμενόμενο σύμπτωμα είναι η πείνα. Από εκεί και έπειτα, αδειάζουν οι αποθήκες γλυκογόνου και στη συνέχεια ο οργανισμός μπαίνει σε κατάσταση επιφυλακής και ο μεταβολισμός «μπλοκάρει».\nΜε λίγα λόγια, ο οργανισμός περιορίζει τις καύσεις του, για να μπορέσει να αντέξει τις δύσκολες στιγμές που έρχονται, κρατώντας όση ενέργεια μπορεί για να τη διαθέσει στη συνέχεια.\nSurvivor Η μεγάλη αλλαγή στην πορεία του show που ανατρέπει τα δεδομένα!\nΌσα έγιναν στο επεισόδιο της Κυριακής: Η συμφιλίωση Πασχάλη - Παπαδοπούλου, η επίθεση των «Μαχητών» στους «Διάσημους» & η φάρσα στον Γιάννη Σπαλιάρα\nΠώς αντέδρασε στα προσβλητικά σχόλια στο Survivor για τη Λάουρα Νάργες;\nΤο γεγονός πως το γλυκογόνο στερεύει, σημαίνει ότι το σώμα θα χρησιμοποιήσει μυς για ενέργεια, οπότε με τη μείωση του μυϊκού ιστού (πέρα από το ζήτημα της εμφάνισης), θα επέλθει και μείωση του βασικού μεταβολισμού, με επακόλουθο την πολύ εύκολη επαναπρόσληψη βάρους.\n«Η μείωση του βάρους ακόμη, είναι πολύ πιθανό να περιλαμβάνει και απώλεια υγρών εκτός από μυς. Αν η ασιτία συνεχιστεί, το σώμα θα «κάψει» και λίπος, αλλά αυτό θα συμβεί έπειτα από τις διαδικασίες που αναφέρθηκαν», όπως εξηγεί η ειδικός.\nΣε επίπεδο φυσικής κατάστασης, η αφαγία οδηγεί σε περιορισμό της συγκέντρωσης και της ενέργειας, ενώ η διαταραχή του σακχάρου είναι λογικό να ρίχνει και τη διάθεση.\n«Σε παρατεταμένη βέβαια αφαγία, αναμένεται έλλειψη σε βιταμίνες και ιχνοστοιχεία και το πιο πιθανό είναι η έλλειψη σιδήρου», τονίζει η Κλειώ.\nΑυτό αυτόματα σημαίνει τριχόπτωση, διαταραχές στην έμμηνο ρύση, μειωμένη αντοχή και πτώση του ανοσοποιητικού συστήματος.\nΤέλος, ταλαιπωρείται το πεπτικό σύστημα και ειδικά το στομάχι. Μπορεί να παρατηρηθεί πρήξιμο, δυσκοιλιότητα ή γαστροοισοφαγική παλινδρόμηση.\nΤο μεγάλο ερώτημα είναι το τι θα συμβεί μετά την ασιτία, όταν τελικά θα βρεθείς σε συνθήκες όπου μπορείς να φας.\nΕίναι δεδομένο ότι θα βάλεις γρήγορα και εύκολα βάρος. Ακόμα και αν ψυχολογικά κάποιος μπορέσει να κρατηθεί μετά από την τόσο έντονη στέρηση, σωματικά λόγω μείωσης του μεταβολισμού θα δυσκολευτεί να συντηρήσει την απώλεια που είχε.


Ενημερωτική/Παιδαγωγική συνάντηση συνεργασίας με Προϊσταμένους/νες Ολοημέρων και κλασσικών Νηπιαγωγείων της 17ης Περιφέρειας Π.Α. του Ν. Σερρών – ΔΙΕΥΘΥΝΣΗ Π.Ε. ΣΕΡΡΩΝ\n17η Περιφέρεια Προσχολικής Αγωγής Σερρών 17/10/2014\nΚαλούνται οι Προϊστάμενοι/νες των κλασσικών και Ολοημέρων Νηπιαγωγείων της 17ης Περιφέρειας Π.Α. Ν. Σερρών σε ενημερωτική/παιδαγωγική συνάντηση συνεργασίας με τη Σχολική Σύμβουλο Π.Α. την Τετάρτη 22 Οκτωβρίου 2014 και ώρα 12.30΄-14.00΄ στην αίθουσα εκδηλώσεων του Πειραματικού Δημοτικού Σχολείου Σερρών Κ. Καραμανλής.\nΤην Οργάνωση & Λειτουργία των Σχολικών Μονάδων της Προσχολικής Αγωγής\nΤην υλοποίηση των ΔΕΠΠΣ & ΑΠΣ στο Νηπιαγωγείο\nΤα προγράμματα Σχολικών Δραστηριοτήτων\nΤις δράσεις του Κοινωνικού Σχολείου\nΤην αντιμετώπιση παιδιών με ειδικές εκπαιδευτικές ανάγκες στο Νηπιαγωγείο.\nΤα Νηπιαγωγεία κλασσικά και ολοήμερα θα λειτουργήσουν κανονικά.\nΗ παρουσία & η συμμετοχή των συναδέλφων/συναδελφισσών Προϊσταμένων στη συνάντηση κρίνεται απαραίτητη & ουσιαστική για την εύρυθμη λειτουργία των Σχολικών Μονάδων (Π.Δ 200/1998, άρθρο 12, παρ.2 & Ν.1566/85, άρθ. 55, παρ.1).


Το Ford EcoSport αλλάζει και μοιάζει με Kuga | NewsAuto.gr\nΚύριο χαρακτηριστικό του νέου EcoSport είναι η μεγάλη τραπεζοειδής μάσκα, η οποία το φέρνει σε πλήρη ταύτιση με το ανανεωμένο Kuga και το μεγάλο Edge. Ταυτόχρονα αναβαθμίζεται ο εξοπλισμός άνεσης και συνδεσιμότητας, ώστε να αποτελεί έναν ιδανικό σύντροφο στο σύγχρονο τρόπο ζωής. Το ηχοσύστημα B&O PLAY ισχύος 675 watt και 10 ηχείων θα είναι στάνταρ στην πλούσια έκδοση εξοπλισμού Titanium. Το δορυφορικό ραδιόφωνο SiriusXM και η διπλή κεραία για την μπάντα των FM θα εξασφαλίζουν τέλεια απόδοση.\nΗ νέα, τρίτη, γενιά του συστήματος πολυμέσων SYNC συνδυάζεται με οθόνη αφής 8 ιντσών. Μέσω αυτής θα ελέγχονται όλες οι λειτουργίες των smartphone (είναι συμβατή με τα πρωτόκολλα Apple CarPlay – Android Auto) αλλά και του ηχοσυστήματος.\nΘα υπάρχει έκδοση με τετρακίνηση, σπορ ρύθμιση της ανάρτησης και του συστήματος διεύθυνσης, αλλά και ξεχωριστές λεπτομέρειες στο αμάξωμα και την καμπίνα των επιβατών. Η γκάμα των κινητήρων, για την αγορά των ΗΠΑ, θα περιλαμβάνει τον τρικύλινδρο 1.0 EcoBoost, αλλά και έναν πιο ισχυρό 2λιτρο (στάνταρ εδώ η τετρακίνηση). Και οι δύο συνδυάζονται με αυτόματο κιβώτιο 6 σχέσεων.\nΣτην Ευρώπη θα περιμένουμε την άφιξη της νέας γενιάς του EcoSport κάποια στιγμή μέσα στο 2018.


Ο ΓΗΤΑΥΡΟΣ: ΑΘΛΗΤΙΣΜΟΣ: Ενα ντοκουμέντο για το επίπεδο του Αθλητισμού στις πρώην σοσιαλιστικές χώρες\nΟμιλία του Νίκου Γεωργόπουλου, βαλκανιονίκη στους δρόμους ταχύτητας, που βρίσκεται στο Αρχείο του ΚΚΕ\nΤο Στάδιο Vasil Levski στη Σόφια για το οποίο μιλά ο Ν. Γεωργόπουλος. Η φωτογραφία είναι της δεκαετίας του '60\nΜε αφορμή την περιοδεία που πραγματοποίησε ο ΓΓ της ΚΕ του ΚΚΕ, Δημήτρης Κουτσούμπας, στις εγκαταστάσεις του Εθνικού Αθλητικού Κέντρου του Αγίου Κοσμά στο Ελληνικό, δημοσιεύουμε το παρακάτω κείμενο, στο οποίο δίνεται με αψευδή τρόπο το επίπεδο του Αθλητισμού στις πρώην σοσιαλιστικές χώρες. Κάθε σύγκριση με τα εδώ δεδομένα είναι περιττή.\nΤο κείμενο αφορά στην ομιλία του Νίκου Γεωργόπουλου, βαλκανιονίκη στους δρόμους ταχύτητας. Η ομιλία έγινε το 1958 στην Αίθουσα Αρχαιολογικής Εταιρείας, Ομήρου και Πανεπιστημίου. Σημειωτέον ότι ο Νίκος Γεωργόπουλος δεν είχε έρθει ακόμα σε επαφή με το ΚΚΕ.\nΗ ομιλία του Ν. Γεωργόπουλου το 1958, καθώς και άλλη μία που έγινε από τον ίδιο το 1964 βρίσκονται στο Αρχείο του ΚΚΕ. Θέμα της δεύτερης που βρισκόταν σε άμεση συνάφεια με την πρώτη ήταν: «Πώς νομίζουμε πως πρέπει να γίνεται αθλητισμός στην Ελλάδα για να ανέβει η στάθμη».\n«Επ' ευκαιρία της μεταβάσεώς μου εις Σόφιαν ως μέλους της Αθλητικής Ομάδας η οποία μετέσχε εις τους Διεθνείς αγώνας στίβου της Βουλγαρικής πρωτευούσης, μου εδόθη η δυνατότης να εξετάσω λίγο τα αθλητικά πράγματα της γείτονος χώρας.\nΣτη Βουλγαρία όπως και σε κάθε κράτος του παραπετάσματος ο Αθλητισμός έχει εξέχουσαν θέσιν.\nΗ ελληνική ομάδα 4Χ400 που πήρε το χρυσό μετάλλιο στο Βαλκανικό Πρωτάθλημα το 1963 στη Σόφια. Από αριστερά οι: Α. Φρούσιος, Ν. Γεωργόπουλος, Α. Βογιατζής, Ν. Ρεγκούκος\nΔιακρίνει κανείς σε αυτά τα μέρη το μαζικό αθλητισμό και όχι το μεμονωμένο που γίνεται εδώ. Αυτό είναι πολύ φυσικόν να συμβαίνη διότι η οργάνωσις των καθεστώτων των κρατών αυτών, επιτρέπει την ανάπτυξιν του αθλητισμού εις βάθος και μεταξύ όλων των στρωμάτων της νεολαίας.\nΣυγκεκριμένως, στη Βουλγαρία ο Αθλητισμός από ό,τι είδα βρίσκεται σε συνεχή άνοδον, άλλωστε θα ήτανε παράδοξο με τόσα στάδια και με τόσο ενδιαφέρον, να μην έχουν και καλό Αθλητισμό.\nΤο στάδιο που αγωνισθήκαμε ονομάζεται ΣΤΑΔΙΟΝ ΒΑΣΙΛΕΥΣΚΙ. Είναι ένα σύγχρονο στάδιο και γήπεδο ποδοσφαίρου με χόρτο. Ο στίβος του είναι κόκκινος από κεραμίδι.(Σημείωση σύνταξης: εννοεί το ταρτάν που υπήρχε στα στάδια των σοσιαλιστικών κρατών και που εκείνη την περίοδο δεν το γνώριζαν στην Ελλάδα). Η πίστα του θαυμασία (τρέχεις και γκελάρεις) διότι αυτήν την ιδιότητα έχει το τριμμένο κεραμίδι να είναι δηλαδή ελαστικό, το δε πάχος του στρώματός του είναι περίπου 15 με 20 πόντους για ν' απορροφά τη βροχή. Οι κερκίδες είναι ξύλινες, χωρητικότητας 50.000 θεατών, η κεντρική πλευρά του σταδίου είναι σκεπαστή.\nΠερίφημες εγκαταστάσεις υπάρχουν κάτω από τις κερκίδες, ωραιότατα αποδυτήρια (κάθε αποδυτήριο έχει χωρητικότητα 10 έως 15 ατόμων) σε κάθε ένα δε απ' αυτά υπάρχουν ντους, μπάνια και ξεχωριστοί νιπτήρες.\nΑπό την κεντρική είσοδο δεξιά απ' τω εισερχομένω υπάρχει μία περίφημη αίθουσα κλειστή για Μπάσκετ Μπολ διπλή σε διαστάσεις από ένα συνηθισμένο γήπεδο, ειδικώς για να προπονούνται 2 ομάδες συγχρόνως.\nΕπίσης, αίθουσα για Πιγκ Πογκ, Πυγμαχία και γυμναστική, συμπληρώνουν αυτό το ωραίο στάδιο.\nΣτο σύνολόν του είναι ένα απλό στάδιο, χωρίς να του λείπη τίποτα, δηλαδή εξυπηρετεί πλήρως τον σκοπόν για τον οποίον κτίσθηκε.\nΠερίπου 300 μέτρα μακριά από το Στάδιο του Βασιλεύσκι υπάρχει ένα άλλο στάδιο, το Στάδιο του Στάλιν, και προς επιβεβαίωσιν της ονομασίας του στην είσοδο δεσπόζει θεόρατο το άγαλμα του Στάλιν από χαλκό.\nΚαι αυτό το Στάδιο είναι απλό, η πίστα του όμως θαυμάσια από κεραμίδι. Εχει ξύλινες κερκίδες χωρητικότητας γύρω στις 30.000 θέσεις. Τούτο χρησιμοποιείται κυρίως διά την προπόνησιν των αθλητών και εις ημάς εχρησίμευσε για προθέρμανση προ των αγώνων (και δεν κρύβω ότι πολλές φορές είπαμε μεταξύ μας, μακάρι αυτό το στάδιο να το είχαμε και στην Αθήνα).\nΗ διαδρομή από το ένα στάδιο έως το άλλο, είναι πολύ ενδιαφέρουσα διότι συναντά κανείς γήπεδα τένις με δεκάδες νέους και νέες (και όχι σαν το δικό μας όμιλο αντισφαιρίσεως όπου πηγαίνουν ολίγοι εκλεκτοί και πλούσιοι) γήπεδα Μπάσκετ Μπολ, γήπεδα Βόλεϊ Μπολ. Νομίζει κανείς ότι βρίσκεται σε πραγματικό παράδεισο των σπορ. Και φυσικά πόσα άλλα πράγματα δεν είδα και που είναι διατεθειμένα εις την εξυπηρέτησιν του Αθλητισμού.\nΚαι ερωτώ, είναι δυνατόν η Βουλγαρία (που μέχρι προ του πολέμου ερχόταν εκ των τελευταίων στους Βαλκανικούς Αγώνας) με τόσα τεράστια ποσά και μέσα που διαθέτει για τον Αθλητισμό να μην πάει μπροστά; Είναι αδύνατον: Ετσι το ότι κερδίσαμε τους Βουλγάρους στους Βαλκανικούς αγώνες πέρυσι το 1957 αποτελεί για μας άθλον αν λάβωμεν υπ' όψιν τα μέσα που διαθέτει για μας το Ελληνικόν Κράτος.\nΠρέπει οι αρμόδιοι να το καταλάβουν ότι είμαστε ανώτερες Αθλητικές πάστες και ότι με λίγη κρατική φροντίδα αυτήν την στιγμήν η Ελλάς δεν θα είχε μόνον έναν Ολυμπιονίκην (τον Ρουμπάνη που και αυτός βγήκε με ξένα μέσα) αλλά πολλούς.\nΜέχρι τώρα αναμφισβήτητα η ατομική πρωτοβουλία έχει κάνει θαύματα, αλλά ως πότε θα ανθέξη;\nΕίναι φυσικώς αδύνατον να κατορθώσουμε να συναγωνιστούμε εις το Μέλλον τους ξένους πρωταθλητάς όσο Ρωμαίικο φιλότιμο και αν έχωμε.\nΕμείς διαθέτουμε ένα στάδιο και αυτό εντελώς ακατάλληλον τεχνικώς που μόνον για Μουσείον κάνει πλέον. Αλλωστε αυτό φαίνεται από τη διαφορά των ρεκόρ που επιτυγχάνουμε όταν τρέχουμε σε ξένες πίστες.\nΟ Αθλητισμός φαίνεται ότι στη Βουλγαρία έχει γίνει συνείδησις σαν θρησκεία ενώ εδώ αρκούμεθα εις το να λέμε ότι η Ελλάς είναι μητέρα του Αθλητισμού χωρίς να κάνουμε ό,τι πρέπει για να τους συναγωνιστούμε και να τους ξεπεράσουμε.\nΣτα σχολεία μας οι καθηγηταί βάζουν άσχημους βαθμούς στα παιδιά όταν μιλούν για αθλητικά ζητήματα ή όταν τους βλέπουν στα γυμναστήρια, η δε γυμναστική στα Γυμνάσια περιορίζεται σε 1-2 ώρες την εβδομάδα, όταν δε κάνει κρύο δεν γίνεται καθόλου! Δέκα πρωταθλητάς έχει όλους όλους η Ελλάς που μπορούν να σταθούν στο εξωτερικό. Πίσω όμως απ' αυτούς τι υπάρχει; Και μπορούμε να μιλάμε για αθλητική πρόοδο όταν δεν καλλιεργείται το ανάλογο βάθος;\nΕπί τέλους νομίζω ότι είναι καιρός το κράτος μας να καταλάβη ότι με λίγη φροντίδα μπορούμε να γίνουμε μεγάλοι Αθληταί και ότι, εμείς θα είμαστε η ζωντανή προπαγάνδα περί της σωματικής και ψυχικής υγείας της Ελληνικής Νεολαίας».\nΡιζοσπάστης 1 - 3 - 2014\nΠΑΡΑΛΙΑΚΟ ΜΕΤΩΠΟ ΑΤΤΙΚΗΣ\n«Θυσία» στα επιχειρηματικά σχέδια για ελληνική «Ριβιέρα»\nΣτο βωμό της εμπορευματοποίησης και των σχεδίων για τη δημιουργία ελληνικής «Ριβιέρας» με σκοπό τα οφέλη και τα κέρδη των επιχειρηματιών, ετοιμάζονται να θυσιαστούν με τις ευλογίες της συγκυβέρνησης χιλιάδες στρέμματα στο παραλιακό μέτωπο της Αττικής στα νότια προάστια. Αυτή την περίοδο βρίσκεται σε εξέλιξη ένα σχέδιο παράδοσης φιλέτων της παραλιακής ζώνης του Σαρωνικού σε πολυεθνικές. Ενα από τα σημαντικότερα τμήματα της παραλιακής ζώνης, είναι και αυτό του Ελληνικού. Ο χώρος του πρώην αεροδρομίου, η παραλία του Αγίου Κοσμά, οι Ολυμπιακές εγκαταστάσεις αλλά και το Εθνικό Αθλητικό Κέντρο, έχουν μπει στο στόχαστρο μεγάλων οικονομικών συμφερόντων.\nΣτα τέλη του μήνα μάλιστα αναμένεται να γίνουν γνωστές προσφορές των ενδιαφερομένων για το πρώην αεροδρόμιο. Η διαδικασία αφορά στην εξαγορά της εταιρείας Ελληνικό ΑΕ, η οποία θα έχει στην κατοχή της το 70% της συνολικής έκτασης με την μορφή μίσθωσης για 99 χρόνια και στην πλήρη κατοχή της το υπόλοιπο 30% στο οποίο αναμένεται να κτισθούν οικίες οι οποίες στη συνέχεια θα πουληθούν.\nΜέχρι σήμερα ανάλογα σχέδια έχουν προχωρήσει στο Φλοίσβο με την κατασκευή Μαρίνας για πολυτελή σκάφη αλλά και με την πώληση του Αστέρα Βουλιαγμένης σε τουρκο-αραβική κοινοπραξία. Παρεμβάσεις που δεν είναι άσχετες μεταξύ τους. Η περιοχή του Ελληνικού περιλαμβάνει τις εγκαταστάσεις του πρώην αεροδρομίου, τις αντίστοιχες της παλιάς Αμερικανικής Βάσης, καθώς και το Αθλητικό Κέντρο του Αγ. Κοσμά. Εκτάσεις που ετοιμάζονται να δοθούν βορά στις ορέξεις των πολυεθνικών με τις μέχρι τώρα πληροφορίες να κάνουν λόγο για δημιουργία ενός ελληνικού «Λας Βέγκας» με την κατασκευή καζίνων αλλά και κατασκευή ξενοδοχειακών μονάδων, πολυτελών κατοικιών, εμπορικού κέντρου αλλά και την παντός είδους εκμετάλλευση του παραλιακού μετώπου σε ό,τι σχετίζεται με την θάλασσα π.χ. κατασκευή μιας ακόμα μαρίνας κτλ.\nΕΘΝΙΚΟ ΑΘΛΗΤΙΚΟ ΚΕΝΤΡΟ ΑΓΙΟΥ ΚΟΣΜΑ\nΟι αθλητικοί χώροι του Αγ. Κοσμά ξηλώνονται, προκειμένου να προχωρήσουν τα σχέδια παράδοσης της παραλιακής ζώνης στις πολυεθνικές\nΕνα ιδιαίτερο σημείο του σχεδίου είναι το οριστικό ξεπούλημα πλέον των αθλητικών εγκαταστάσεων του Αγίου Κοσμά. Οι συγκεκριμένες που ανακαινίστηκαν ενόψει των Ολυμπιακών της Αθήνας, μετέπειτα αφέθηκαν στην μοίρα τους και αργότερα πέρασαν κάποιες εξ αυτών σε καθεστώς ιδιωτικοποίησης και εμπορικής εκμετάλλευσης, όπως αποκαλύπτει (π.χ. χρήση των κλειστών) τώρα ετοιμάζονται να αποτελέσουν και αυτές θύμα των γενικότερων επιχειρηματικών σχεδίων για την περιοχή. Αυτά προβλέπουν το ξήλωμα των εγκαταστάσεων και την μεταστέγασή τους σε χώρο που θα επιλεγεί απ' τους αρμόδιους, ωστόσο παραμένει ασαφές τόσο το πού θα είναι αυτός όσο και το τι πρόκειται να δημιουργηθεί. Το ΕΑΚ επισκέπτονται καθημερινά χιλιάδες άτομα αφού αποτελεί τον χώρο άθλησης για ερασιτέχνες αθλητές και σωματεία, για εθνικές ομάδες αθλημάτων ή και για κόσμο που θέλει να αθληθεί.\nΜιλώντας στο «Ριζοσπάστη» ο πρόεδρος της διοίκησης του Αγ. Κοσμά Κώστας Πρίφτης, εξήγησε τη χρησιμότητα του κέντρου για την περιοχή των νοτίων προαστίων και όχι μόνο, τονίζοντας ότι αποτελεί μοναδικό σημείο για όλη την Αττική. Ο Γρηγόρης Λαμπράκης, γραμματέας της διοίκησης του ΕΑΚ, τόνισε ότι μετά το κλείσιμο και των αθλητικών εγκαταστάσεων του Πειραιά, ο Αγ. Κοσμάς συγκεντρώνει τη μερίδα του λέοντος της παρουσίας του κόσμου για αναψυχή και άθληση και σε πιθανή μετεγκατάστασή του θα πρέπει να ληφθεί υπόψιν αυτό. ΟΓιώργος Χατζηαγγέλου, αθλούμενος στο χώρο του Αγ. Κοσμά και πρόεδρος του συλλόγου δρομέων Πειραιά, χαρακτήρισε τα σχέδια για πώληση των εγκαταστάσεων ως μεγάλο πλήγμα για τον μαζικό αθλητισμό της περιοχής ενώ παράλληλα εξέφρασε την δυσπιστία του στα όποια σχέδια μετεγκατάστασης.\nΕΓΚΑΤΑΣΤΑΣΕΙΣ ΕΛΛΗΝΙΚΟΥ: Πρόστιμο... πριν την εκδίωξη\nΣε μια άλλη περίπτωση, αυτή που αφορά τις εγκαταστάσεις της πρώην αμερικανικής βάσης και αυτές του πρώην αεροδρομίου οι οποίες και αυτές εντάσσονται στα σχέδια πώλησης, πολιτιστικοί και αθλητικοί σύλλογοι ακόμα και υπηρεσίες του Δήμου Ελληνικού - Αργυρούπολης βρίσκονται υπό καθεστώς έξωσης απ' την ιδιοκτήτρια εταιρεία «Ελληνικό ΑΕ». Το παράδοξο μάλιστα είναι ότι η τελευταία σε κάποιες περιπτώσεις ζητάει απ' τους συλλόγους να πληρώσουν και πρόστιμο χρήσης για τα προηγούμενα χρόνια όταν οι εν λόγω εγκαταστάσεις τούς είχαν παραχωρηθεί με «Χρησιδάνειο» απ' τους αρμόδιους φορείς.\nΟπως τόνισε ο πρόεδρος του Πολιτιστικού συλλόγου Κρητών «Ο Ψηλορείτης», Δημήτρης Σταματάκης, αυτή είναι η δεύτερη φορά που αντιμετωπίζουν το ενδεχόμενο της εκδίωξης αφού αυτό είχε συμβεί και το 2004 για να δημιουργηθεί το γήπεδο μπέιζμπολ. Μάλιστα επισημαίνει πως με έξοδα του συλλόγου η νέα έδρα που του παραχωρήθηκε (το κλειστό ταχυδρομείο της αμερικανικής βάσης, κτίριο 403) ανακαινίστηκε αφού ήταν σε άθλια κατάσταση. Ωστόσο όπως τονίζει, εκείνο που κάνει αίσθηση πέρα απ' το ενδεχόμενο πλέον της καινούργιας έξωσης, είναι και η ενέργεια της «Ελληνικό ΑΕ» να επιβάλει πρόστιμο 75χιλ. ευρώ που αφορά ενοίκια 5 ετών για τον χώρο, με υπολογισμό 2 ευρώ το τ.μ. και μάλιστα το ποσό να αφορά και το απέναντι κτίριο (κτίριο 404) το οποίο είχε παραχωρηθεί στο σύλλογο αλλά αυτός δεν το χρησιμοποίησε ποτέ (παραμένοντας στην αρχική του κατάσταση). Μάλιστα σύμφωνα με τον πρόεδρο του «Ψηλορείτη» συν τοις άλλοις προκειμένου ο σύλλογος να κινηθεί νομικά κατά της απόφασης έπρεπε πριν να πληρώσει το 20% του προστίμου (15 χιλ. ευρώ) κάτι που φυσικά αδυνατούσε να κάνει.\nΑνάλογη κατάσταση βιώνει και ο Ναυτικός Αθλητικός Ομιλος Ελληνικού «Ιππόκαμπος» που καλλιεργεί αγωνίσματα ιστιοπλοΐας και κολύμβησης για ΑμΕΑ στην παραλία του Αγ. Κοσμά για πάνω από 15 χρόνια έχοντας λάβει και αυτός τις σχετικές ειδοποιήσεις για το συγκεκριμένο πρόστιμο αλλά και την αντίστοιχη για εκδίωξη απ' την περιοχή. Με δηλώσεις του στο «Ρ» ο πρόεδρος του «Ιππόκαμπου», Δημήτρης Παπαγεωργίου, τόνισε την αδυναμία του συλλόγου να πληρώσει τα όσα επιτάσσει η «Ελληνικό ΑΕ» καθώς τις συνέπειες που θα έχει για τον λαό της, η εκδίωξη των αθλητικών σωματείων και όχι μόνο της περιοχής. Στην ίδια μοίρα έχουν βρεθεί ακόμα ο πολιτιστικός σύλλογος της Ενωσης Ποντίων Σουρμένων καθώς και κάποιες υπηρεσίες του Δήμου Ελληνικού-Αργυρούπολης που στεγάζονται και αυτές στο χώρο του πρώην αεροδρομίου.\nΜΠ.ΤΣ.ΚΩΣΤΑΣ ΜΙΣΣΑΣ: Οι επικίνδυνες λογικές του επαγγελματισμού\nΣτην εκδήλωση για τον Αθλητισμό που διοργάνωσε το ΚΚΕ και η ΚΝΕ το Σάββατο 30 Νοέμβρη, ιδιαίτερο ενδιαφέρον είχε η παρέμβαση του ομοσπονδιακού τεχνικού μπάσκετ και καθηγητή Φυσικής Αγωγής Κώστα Μίσσα.\nΟ «Ρ» παρουσιάζει εκτενή αποσπάσματα από την ομιλία του ομοσπονδιακού τεχνικού στην εκδήλωση.\nΗ Θέση του ΚΚΕ για το γήπεδο της ΑΕΚ\nΔήλωση του Θοδωρή Λιάπη, υπεύθυνου του Τμήματος Φυσικής Αγωγής και Αθλητισμού της ΚΕ του ΚΚΕ\nΔήλωση που εστάλη σε Μέσα Μαζικής Ενημέρωσης σχετικά με το γήπεδο της ΑΕΚ έκανε ο Θοδωρής Λιάππης, υπεύθυνος του Τμήματος Φυσικής Αγωγής και Αθλητισμού της ΚΕ του ΚΚΕ. Η δήλωση έχει ως εξής:\n«Με αφορμή τα τελευταία γεγονότα, ξεκίνησε ένα μπαράζ ασύστολων ψευδών και συκοφάντησης σε βάρος του Κόμματος. Προς αποκατάσταση της αλήθειας επαναφέρουμε τη θέση του ΚΚΕ για το συγκεκριμένο θέμα του γηπέδου και ελπίζουμε να δημοσιευτεί:\nΤο γήπεδο της ΑΕΚ ανήκει στο ερασιτεχνικό σωματείο με παραχωρητήριο από το κράτος και με βάση το Καταστατικό του πρέπει να ανεγερθούν εγκαταστάσεις για όλα τα αθλήματα που καλλιεργεί το σωματείο.\nΗ θέση του ΚΚΕ είναι να κατασκευαστούν αθλητικές εγκαταστάσεις με χρηματοδότηση από το κράτος, που εκτός από το γήπεδο ποδοσφαίρου, το οποίο θα είναι και η έδρα της ΑΕΚ, θα φιλοξενούνται και άλλα αθλήματα. Μια αντίστοιχη πρόταση είχε γίνει από τα μέλη της ερασιτεχνικής το 2006. Είναι επόμενο να στηρίζουμε το σύνθημα"γήπεδο στη Ν. Φιλαδέλφεια", γιατί συμβαδίζει με την αντίληψη που έχουμε για τη δημιουργία υποδομών στον αθλητισμό.\nΕχοντας την εμπειρία από το στάδιο Καραϊσκάκη, από την εκδίωξη του Εθνικού και των σωματείων του Πειραιά, σε μια περιοχή που επίσης στενάζει από την έλλειψη αθλητικών υποδομών, δε μας βρίσκει σύμφωνους να ανήκει η εκμετάλλευση αθλητικών χώρων σε επιχειρηματική εταιρεία που θα ανοίγει και θα κλείνει τις πόρτες του σταδίου, ανάλογα με τα συμφέροντά της. Πρόσφατο και τρανταχτό είναι το παράδειγμα της ποδοσφαιρικής ομάδας της Λάρισας, που χρειάστηκε αρχικά να πληρώνει ενοίκιο στην εταιρεία - ιδιοκτήτη του γηπέδου και φέτος να εξαναγκάζεται σε επιστροφή στο στάδιο Αλκαζάρ και χωρίς προπονητικό κέντρο.\nΟι φίλοι της ΑΕΚ ας θυμηθούν τη δυσάρεστη εμπειρία από τα επιχειρηματικά παιχνίδια, τα οποία την οδήγησαν φέτος σε περιπέτειες. Νωπές είναι οι μνήμες από την κατασκευή του νέου προπονητικού κέντρου της ΑΕΚ στα Σπάτα, όπου ο επιχειρηματίας - ιδιοκτήτης και η εταιρεία του παρουσιάστηκαν αρχικά στον κόσμο ως ευεργέτες. Στην πορεία το προπονητικό αφέθηκε στην τύχη του, λόγω μη καταβολής ενοικίων της ΑΕΚ προς τον ιδιοκτήτη.\nΑνάλογη φετινή πείρα υπάρχει για τα προπονητικά κέντρα του Παναθηναϊκού και του Πανιωνίου, που δείχνουν στην πράξη πως η περιουσία των ομάδων δεν μπορεί να συμβαδίζει με τα επιχειρηματικά συμφέροντα.\nΗ άποψή μας είναι πως, πέρα από προθέσεις, σε καμιά περίπτωση δεν μπορεί να υπάρχει ταύτιση των επιχειρηματικών συμφερόντων ενός ιδιοκτήτη ΠΑΕ με την αγάπη των φίλων του Σωματείου. Αλλωστε, τόσο ο κόσμος της ΑΕΚ όσο και των άλλων ομάδων έχει πείρα από τα πεπραγμένα της επιχειρηματικής δράσης.\nΓια τους προβοκάτορες που εμφανίζονται σε ορισμένα site και εφημερίδες θα θέλαμε να θυμίσουμε πώς είχε τοποθετηθεί το ΚΚΕ, μέσω του εκλεγμένου του στο Δημοτικό Συμβούλιο Πειραιά την περίοδο που ήταν στα σκαριά η κατασκευή του γηπέδου του Ολυμπιακού:\n"Η μόνη ρεαλιστική λύση είναι να ακυρωθούν αμέσως τα, ούτως ή άλλως, παράνομα συμβόλαια, να απαλλοτριωθεί ο χώρος της ΧΡΩΠΕΙ και τα οικόπεδα γύρω από το στάδιο Καραϊσκάκη και να αποδοθούν στο λαό του Πειραιά ως χώρος πράσινου και αναψυχής. Είμαστε αντίθετοι στην παραχώρηση των χώρων του γηπέδου "Καραϊσκάκη" σε ιδιώτες και γενικότερα στην εκχώρηση και ποδηγέτηση του αθλητισμού από τα μεγαλοσυμφέροντα"».\nΠοδοσφαιρικά γήπεδα - χρυσοφόρες επενδύσεις\nΗ πώληση των κατοικιών που χτίστηκαν στο παλιό γήπεδο της Αρσεναλ, στο «Χάιμπουρι», πρόσφερε τεράστια κέρδη στους ιδιοκτήτες της ποδοσφαιρικής εταιρείας\nΑποτελεί διεθνή πραγματικότητα και εμπειρία, όποτε εμφανίζεται ένας νέος «επενδυτής» σε κάποια ποδοσφαιρική ομάδα να φέρνει και μεγαλεπήβολα σχέδια για κατασκευή ή ανακατασκευή του γηπέδου της ομάδας. Για την ακρίβεια, ακόμα και η αγοραπωλησία μιας ομάδας εξαρτάται από το εάν υπάρχουν επιχειρηματικές προοπτικές κερδοφορίας και όσον αφορά στο γήπεδο. Κύριος στόχος των επενδυτών είναι η εμπορική αξιοποίηση και εκμετάλλευση υποδομών που θα αποφέρει κέρδη. Πράγμα που συνδέεται και με άλλες επενδύσεις, όχι απαραίτητα αθλητικές.\nΔεκάδες είναι οι περιπτώσεις τα τελευταία χρόνια με ιδιοκτήτες ποδοσφαιρικών ομάδων να προχωρούν σε συνεργασίες με πολυεθνικές εταιρείες με στόχο την κατασκευή ποδοσφαιρικών γηπέδων σε Μεγάλη Βρετανία, Ισπανία, Γαλλία, Ιταλία... Στην Αγγλία την έλευση επιχειρηματιών κυρίως από τη Ρωσία και την Ασία στο ήδη αλλαγμένο (και περισσότερο εμπορευματοποιημένο αγγλικό ποδόσφαιρο) για την αγορά συλλόγων ακολούθησε το βήμα παραπάνω στην προσπάθεια για κέρδος.\nΜε αφορμή το πραγματικό γεγονός της παλαιότητας των περισσοτέρων γηπέδων - ιδιαίτερα των λεγόμενων ιστορικών ομάδων - οι εμπλεκόμενοι επενδυτές βρήκαν τον τρόπο για ένα νέο... λαμπρό πεδίο επιχειρηματικής δράσης, που ξεπερνούσε τους παραδοσιακούς τομείς (εμπορική εκμετάλλευση του συλλόγου, τηλεοπτικά δικαιώματα, εισιτήρια, διαφημίσεις κτλ).\nΓΗΠΕΔΟ ΑΡΣΕΝΑΛ: Λεφτά από παντού....\nΧαρακτηριστικότερη περίπτωση μέχρι σήμερα αποτελεί το παράδειγμα της Αρσεναλ, η οποία όχι μόνο έχτισε καινούργιο γήπεδο αλλά είδε τα κέρδη της να εκτοξεύονται βάσει ενός εξίσου κερδοφόρου σχεδίου αξιοποίησης του χώρου όπου βρισκόταν το παλιό «Χάιμπουρι». Ετσι, υλοποιήθηκε ένα τεράστιο επενδυτικό σχέδιο σε έκταση του παλιού γηπέδου της ομάδας από την εταιρεία «Αρσεναλ Holding» (θυγατρική της ποδοσφαιρικής ομάδας με αρμοδιότητα τις κατασκευές). Το σχέδιο προέβλεπε την κατασκευή 400 σύγχρονων διαμερισμάτων, γραφείων και μια πλατεία με κήπους. Οπως προκύπτει από τα στοιχεία, από την πώληση των μισών και μόνο διαμερισμάτων και γραφείων, τα κέρδη άγγιξαν τα 90 εκατομμύρια λίρες, ενώ από την πώληση περίπου του 80% εξ αυτών, τα κέρδη έφτασαν στα 172,4 εκατ. στερλίνες. Ο ίδιος ο σύλλογος πριν τρία χρόνια με ανακοίνωση αποκάλυπτε την εκτίναξη των κερδών αναφέροντας ότι αυτά σημείωσαν αύξηση 37%, κάτι που μεταφραζόταν σε 45,5 εκατ. στερλίνες. Μπίζνες με ουρά...\nΓΗΠΕΔΟ ΤΟΤΕΝΑΜ: Θέλει και το ράγκμπι\nΜετά από δυο αποτυχημένες περιπτώσεις η άλλη ομάδα του Λονδίνου, η Τότεναμ, φέρεται να είναι πλέον πιο κοντά από ποτέ στην κατασκευή νέου γηπέδου. Σύμφωνα με τα όσα είδαν το φως της δημοσιότητας πρόσφατα, από δημοσιεύματα της «Daily Mail», αυτή τη φορά οι υπεύθυνοι της ομάδας... προσέχουν για να έχουν και κινήθηκαν υπό άκρα μυστικότητα. Και αυτό γιατί η διοίκηση του συλλόγου σκοπεύει να διαχειρίζεται το γήπεδο από κοινού με μία λονδρέζικη ομάδα του ράγκμπι, αλλά ίσως αυτό να προκαλέσει αντιδράσεις από την αγγλική Ομοσπονδία ποδοσφαίρου. Η τελευταία, ως διαχειρίστρια του σταδίου «Γουέμπλεϊ», είναι αυτή που έχει λόγο στη διεξαγωγή αγώνων ράγκμπι αφού πολλοί διεξάγονται στο συγκεκριμένο στάδιο. Η Τότεναμ, όπως αναφέρει η «Daily Mail», απευθύνθηκε στην εταιρεία «Populous», η οποία είχε σχεδιάσει το Ολυμπιακό Στάδιο του Λονδίνου και το «Emirates», με στόχο τη δημιουργία ενός γηπέδου με κυλιόμενο αγωνιστικό χώρο, ώστε να μπορεί να το χρησιμοποιεί και η ομάδα ράγκμπι.\nΓΗΠΕΔΟ ΛΙΒΕΡΠΟΥΛ: Εξωση στους κατοίκους\nΜετά από μια σχεδόν 12ετία... ταλαιπωρίας και σχέδια επί σχεδίων οι υπεύθυνοι της Λίβερπουλ εγκατέλειψαν την ιδέα της κατασκευής καινούργιου γηπέδου και κατέληξαν στην ανακατασκευή του ήδη υπάρχοντος, του περίφημου «Ανφιλντ». Μάλιστα φέτος για πρώτη φορά τα πράγματα φαίνεται να παίρνουν καθοριστική τροπή και το εγχείρημα δείχνει να μπαίνει στην τελική ευθεία. Τη χαρά των επιχειρηματιών της ομάδας σίγουρα δεν μπορούν να μοιραστούν οι κάτοικοι της περιοχής, καθώς όπως αποκαλύφθηκε πριν λίγους μήνες, στην ουσία οδηγούνται σε άτακτη φυγή. Σύμφωνα με δημοσίευμα της «Guardian» η δημοτική αρχή της πόλης απείλησε τους κατοίκους με αναγκαστική απαλλοτρίωση εάν δεν έφευγαν. Κάποιοι έφυγαν, ωστόσο άλλοι αρνήθηκαν να εγκαταλείψουν τα σπίτια τους, μη αποδεχόμενοι και τις χαμηλές προσφορές του δήμου ως αποζημίωση για να βρουν άλλο σπίτι. Αρκετοί μάλιστα είναι αυτοί που δε θέλουν να γίνουν θύματα στα επιχειρηματικά σχέδια των Αμερικανών ιδιοκτητών της ομάδας.\nΤα σχέδια της Βαλένθια για το νέο γήπεδό της περιελάμβαναν πλάνα για χωρητικότητας 75.100 θεατών στάδιο. Οι εργασίες άρχισαν το 2007, θα κρατούσαν 2 χρόνια, αλλά με χρέη που άγγιζαν τα 600.000.000 ευρώ, ο σύλλογος αναγκάστηκε να τις διακόψει. Ο σύλλογος βρέθηκε προ του φάσματος της καταστροφής, μέχρι οι διαπραγματεύσεις με τον ισπανικό τραπεζικό κολοσσό «Bankia» καταλήξουν σε συμφωνία για αποπληρωμή μεγάλου μέρους των χρεών και σε αντάλλαγμα την παραχώρηση του οικοπέδου στο οποίο βρίσκεται το παλιό «Μεστάγια». Οι εργασίες άρχισαν ξανά και το κόστος φτάνει τα 300.000.000 ευρώ. Το νέο γήπεδο αναμένεται να είναι έτοιμο για τη σεζόν 2014-2015.\nΓΗΠΕΔΟ ΑΘΛΕΤΙΚ ΜΠΙΛΜΠΑΟ\nΕχοντας συμπληρώσει 100 χρόνια ζωής, το αρχαιότερο γήπεδο στην Primera Division δεν μπορούσε να στεγάσει τους πολυάριθμους φίλους της Αθλέτικ Μπιλμπάο. Το πρότζεκτ για νέο γήπεδο εγκρίθηκε το 2006 και η κατασκευή άρχισε τον Ιούνη του 2010. Το νέο γήπεδο θα μοιραζόταν μία... εξέδρα με το παλιό. Το κόστος φτάνει τα 218.000.000 ευρώ και η χρηματοδότηση γίνεται από την κυβέρνηση της Χώρας των Βάσκων, δημοτικές και περιφερειακές αρχές του Μπιλμπάο, το ταμιευτήριο «Bilbao Bizkaia Kutxa» και κατά ένα ποσοστό από το σύλλογο. Το γήπεδο έχει παραδοθεί. Οταν ολοκληρωθεί πλήρως, το 2015, θα περιλαμβάνει 53.332 θέσεις, πάρκινγκ 277 θέσεων για ΙΧ και 97 για πούλμαν και 5.434 τετραγωνικά μέτρα εμπορικούς χώρους.\nΜπ. Τσ. - Κ. Πασ.\nΕΘΝΙΚΑ ΑΘΛΗΤΙΚΑ ΚΕΝΤΡΑ:\nΠαρατημένα στη μοίρα τους\nΗ υπολειτουργία των ΕΑΚ προκαλεί επικίνδυνες συνθήκες για τους αθλούμενους\nΗ τραγική εικόνα που επικρατεί σήμερα στα περισσότερα Εθνικά Αθλητικά Κέντρα (ΕΑΚ) αναδείχθηκε μετά την πρόσφατη συνάντηση αντιπροσωπείας του ΚΚΕ με εκπροσώπους της Πανελλήνιας Ομοσπονδίας Εργαζομένων στα ΕΑΚ. Οι τελευταίοι είχαν αναφερθεί στη μαύρη ζώσα πραγματικότητα που επικρατεί, με τους περισσότερους αγωνιστικούς χώρους να υπολειτουργούν ή να βρίσκονται ένα βήμα πριν το λουκέτο - όσοι δεν το έχουν ήδη βάλει - εξαιτίας σημαντικών προβλημάτων. Ελλείψεις σε προσωπικό, αντίστοιχες σε πόρους για συντήρηση, επικινδυνότητα για τους αθλούμενους, είναι μερικά μόνο απ' τα κομμάτια του παζλ που συνθέτουν την εικόνα των Αθλητικών Κέντρων σήμερα. Μάλιστα, για το ίδιο θέμα το ΚΚΕ κατέθεσε σχετική Ερώτηση στη Βουλή προς τους αρμόδιους υπουργούς περιγράφοντας την κατάσταση και ζητώντας να δοθεί άμεση λύση στο πρόβλημα.Τα παραδείγματα είναι πολλά και δείχνουν ξεκάθαρα το μέγεθος του προβλήματος. Για παράδειγμα, στον Αγ. Κοσμά φιλοξενούνται καθημερινά τουλάχιστον 5 - 6 σχολεία, κόσμος, ομάδες και βέβαια οι αθλητές υψηλού επιπέδου. Το Σαββατοκύριακο μπορεί να ξεπερνούν και τα 5.000 άτομα. Για τη λειτουργία και συντήρηση αυτής της υποδομής (500 στρεμμάτων) έχουν μείνει 52 εργαζόμενοι. Το κολυμβητήριο στο «Παπαστράτειο» είναι ανοιχτό από τις 6 το πρωί έως τις 12 το βράδυ. Δεν έχει όμως ηλεκτρολόγο και υδραυλικό. Σύμφωνα με τον υγειονομικό κανονισμό πρέπει να υπάρχει προσωπικό 20 ατόμων και υπάρχουν μόλις 5 - 6... Τα ίδια και χειρότερα συμβαίνουν και σε αντίστοιχα ΕΑΚ της επαρχίας. Σε αυτό της Ναυπάκτου υπάρχουν τρεις υπάλληλοι... Η ομάδα πόλο των Χανίων αποσύρθηκε απ' το πρωτάθλημα της Α1 πριν καν αρχίσει καθώς δεν μπόρεσε να εξασφαλίσει τη συνεχή λειτουργία του κολυμβητηρίου της πόλης για τη νέα αγωνιστική σεζόν.\nΤην ίδια ώρα, πρόσφατα, δημιουργήθηκε θέμα όταν λόγω της διαθεσιμότητας 47 υπάλληλοι βρέθηκαν ένα βήμα πριν την έξοδο, κάτι που σαφώς θα μεγάλωνε το πρόβλημα, σύμφωνα με τα όσα τονίζουν και οι εκπρόσωποι της Ομοσπονδίας Υπαλλήλων. Απ' την άλλη υπάρχει και το οξύμωρο, ότι ενώ οι αρμόδιοι μιλώντας με τους εργαζόμενους δεν κάνουν καμία κουβέντα για προσλήψεις (οι οποίες είναι αναγκαίες), παραπέμποντας το θέμα στα κονδύλια του ΕΣΠΑ ή και σε άλλες λύσεις, σε κάποιες περιπτώσεις ιδιωτικά συνεργεία αναλαμβάνουν τομείς που έχουν να κάνουν με τη συντήρηση των ΕΑΚ.\nΜιλούν στον «Ρ» εργαζόμενοι στα Αθλητικά ΚέντραΤην εικόνα που επικρατεί σήμερα στα περισσότερα Εθνικά Αθλητικά Κέντρα περιγράφουν με τον πιο χαρακτηριστικό τρόπο μιλώντας στον «Ρ» ο Μηνάς Χατζηαντωνίου, πρόεδρος της Πανελλήνιας Ομοσπονδίας Εργαζομένων στα Αθλητικά Κέντρα και εργαζόμενος στο «Παπαστράτειο» του Πειραιά, και ο Δημήτρης Κατρατζιώτης, αντιπρόεδρος της Πανελλήνιας Ομοσπονδίας Εργαζομένων στα Αθλητικά Κέντρα και γγ του Συλλόγου Εργαζομένων Αθλητικών Κέντρων Β. Ελλάδας.\nΚαι οι δύο κάνουν λόγο για μια εικόνα τραγική και για ένα ζήτημα στο οποίο θα πρέπει οι αρμόδιοι να δώσουν άμεσα λύση.\nΟπως τονίζει ο Δ. Κατρατζιώτης στον «Ρ», από καθαρά θέμα τύχης παραμένουν ανοιχτά όσα ΕΑΚ λειτουργούν αυτή τη στιγμή και, φυσικά, κανένα δε λειτουργεί όπως θα έπρεπε. Αντίθετα, όπως τονίζει ο αντιπρόεδρος της Πανελλήνιας Ομοσπονδίας Εργαζομένων, η υπολειτουργικότητα των εγκαταστάσεων προκαλεί επικίνδυνες καταστάσεις για όσους κάνουν χρήση.\n«Η εικόνα των ΕΑΚ θα έλεγα ότι είναι τραγική. Κυριολεκτικά όσα είναι ανοιχτά είναι καθαρά από τύχη και μόνο. Αυτό είναι αποτέλεσμα των λιγοστών εργαζομένων που υπάρχουν, κάτι που έχει ως συνέπεια την υπολειτουργία τους σε όλους τους τομείς, της συντήρησης, των επισκευών, της υλικοτεχνικής υποδομής κ.τ.λ. Πρόσφατα σταματήσαμε το να βγουν στη διαθεσιμότητα ακόμα 47 υπάλληλοι, που θα έκανε την κατάσταση ακόμη πιο τραγική. Αν σκεφθεί κανείς ότι αυτή τη στιγμή στα ΕΑΚ όλης της Ελλάδας απασχολούνται 170 υπάλληλοι, καταλαβαίνει πώς θα ήταν η κατάσταση εάν είχαν φύγει και αυτοί οι 47. Και δεν θα πρέπει να ξεχνάμε ότι έτσι όπως είναι τα πράγματα ο κάθε υπάλληλος έχει υπό την επίβλεψή του όχι έναν αλλά αρκετούς τομείς. Για παράδειγμα, υπάρχουν εργαζόμενοι που απασχολούνται σε 2 και 3 γυμναστήρια. Το όλο θέμα έχει και μεγαλύτερες διαστάσεις. Η εικόνα που υπάρχει αυτή τη στιγμή προκαλεί σοβαρό πρόβλημα για την ασφάλεια και των αθλουμένων στις εγκαταστάσεις αφού αυξάνεται η επικινδυνότητά τους, π.χ., από μια πισίνα που δεν συντηρείται σωστά, φυσικό είναι να υπάρχουν προβλήματα υγιεινής».\nΣύμφωνα με τα όσα τονίζει ο Δ. Κατρατζιώτης, οι αρμόδιοι δείχνουν ενδιαφέρον για το πρόβλημα, ωστόσο όταν η συζήτηση πάει στο οικονομικό τότε τα πάντα κολλάνε.\n«Από πλευράς αρμοδίων υπάρχει κάποιο ενδιαφέρον, ωστόσο όλα σταματάνε όταν η συζήτηση έρχεται στο οικονομικό. Τότε τα πράγματα παραπέμπονται ίσως στο ΕΣΠΑ ίσως κάπου αλλού, χωρίς ωστόσο να μπορεί να δοθεί κάποια λύση άμεσα. Και φυσικά το πρόβλημα παραμένει. Πάντως, την ίδια ώρα που προσλήψεις προσωπικού δεν μπορούν να γίνουν, σε αρκετές περιπτώσεις γίνονται αναθέσεις σε ιδιωτικά συνεργεία προκειμένου να αναλάβουν τομείς της λειτουργίας των ΕΑΚ. Και φέτος κινδυνεύουμε να δούμε φαινόμενα των προηγούμενων ετών, με αρκετά γυμναστήρια ή κολυμβητήρια να παραμένουν κλειστά λόγω έλλειψης πόρων. Το θέμα είναι να μη χαθεί ακόμα μια χρονιά».\nΒασικό ζήτημα η πρόσληψη προσωπικού\nΓια το ζήτημα του μειωμένου προσωπικού έκανε λόγο στον «Ρ» ο πρόεδρος της Ομοσπονδίας Εργαζομένων, Μ. Χατζηαντωνίου, αντικρούοντας τις απόψεις περί υπεράριθμων. Αναφέρεται δε στις συνέπειες του προβλήματος και για τους ίδιους τους αθλούμενους.«Η κατάσταση είναι τραγική. Η μείωση του προσωπικού λόγω συνταξιοδότησης ή μετάταξης έχει προκαλέσει πρωτόγνωρες καταστάσεις, που καθιστούν προβληματική τη λειτουργία των ΕΑΚ. Μάλιστα, για κάποιες απ' αυτές τις καταστάσεις δεν είχε επίγνωση ούτε ο υπουργός, όπως αποδείχθηκε σε πρόσφατη συνομιλία μας. Είναι χαρακτηριστικό ότι σε όλο τον Πειραιά δεν υπάρχει ηλεκτρολόγος, δεν υπάρχουν φύλακες, καθαρίστριες. Δεν ισχύει αυτό που είχε ακουστεί για υπεράριθμους, το αντίθετο μάλιστα. Αρκεί να σας πω ότι στο ενιαίο πλέον του Αγ. Κοσμά υπάρχουν εργαζόμενοι που δουλεύουν 12 - 13 ώρες τη μέρα προκειμένου να βγουν οι 2 και 3 βάρδιες που χρειάζονται για να μείνουν ανοιχτοί οι αθλητικοί χώροι. Δεν υπάρχουν ειδικότητες και πολλές φορές 6 - 7 άτομα θα πρέπει να έχουν υπ' ευθύνη τους πολλούς χώρους. Και όλα αυτά αν σκεφθεί κανείς ότι τα γυμναστήρια λειτουργούν κανονικά και πλήθος κόσμου τα επισκέπτεται σε καθημερινή βάση. Τουλάχιστον 5 - 6 σχολεία δίνουν παρουσία καθημερινά στον Αγ. Κοσμά, αθλητές υψηλού επιπέδου, πρωταθλητές αλλά και απλός κόσμος. Ολα αυτά προϋποθέτουν μια ασφαλή λειτουργία σε όλους τους τομείς, η οποία με τη μείωση του προσωπικού κάθε άλλο παρά μπορεί να επιτευχθεί».\nΕρώτηση του ΚΚΕ για τα Εθνικά Αθλητικά Κέντρα\nΤο ΚΚΕ έχει καταθέσει και σχετική Ερώτηση προς τον υπουργό Παιδείας και Θρησκευμάτων, Κ. Αρβανιτόπουλο. Την υπογράφουν οι βουλευτές του Κόμματος Γιάννης Γκιόκας, Λιάνα Κανέλλη, Χρήστος Κατσώτης, Σπύρος Χαλβατζής.«Σύμφωνα με τα σωματεία των εργαζομένων στα Εθνικά Αθλητικά Κέντρα όλης της χώρας, όπου στις εγκαταστάσεις τους φιλοξενούν χιλιάδες λαού και νεολαίας, έχουν απομείνει 170-180 εργαζόμενοι.\nΠρόσφατα, τα σχέδια της κυβέρνησης να περάσουν σε "κινητικότητα" άλλα 41 άτομα ματαιώθηκαν από τον αγώνα των ίδιων των εργαζομένων, οι οποίοι κάνουν τιτάνια προσπάθεια να λειτουργήσουν τις εγκαταστάσεις.\nΟ αριθμός των εργαζομένων που έχουν απομείνει, πέρα από το ότι δεν μπορεί να καλύψει στοιχειωδώς τις ανάγκες των ασκουμένων, εγκυμονεί και κινδύνους για την ασφάλεια των αθλουμένων από τις σοβαρές ελλείψεις στη λειτουργία και τη συντήρηση των υποδομών.\nΧαρακτηριστικό παράδειγμα είναι ότι για τα 500 στρέμματα υποδομών στον Αγιο Κοσμά έχουν μείνει 52 εργαζόμενοι, τη στιγμή που στο χώρο φιλοξενούνται καθημερινά σχολεία, αθλητές υψηλού επιπέδου και χιλιάδες ασκούμενοι. Μόνο το Σαββατοκύριακο, μπορεί να ξεπερνούν και τα 5.000 άτομα. Αντίστοιχα παραδείγματα έχουμε και σε άλλα ΕΑΚ, που οι γονείς αναγκάζονται να πληρώνουν για να λειτουργήσουν οι υποδομές, π.χ., στο Παπαστράτειο.\nΜε βάση τα παραπάνω, ερωτάται ο κ. υπουργός, τι μέτρα θα πάρει για:\n-- Να στελεχωθούν όλα τα ΕΑΚ με το αναγκαίο προσωπικό, ώστε να ικανοποιούνται οι λαϊκές ανάγκες.\n-- Να συντηρηθούν με τον κατάλληλο εξοπλισμό και τα μέσα οι υποδομές, ώστε να λειτουργήσουν χωρίς προβλήματα.\n-- Να δοθεί χρηματοδότηση, ώστε να σταματήσει η εισφορά της λαϊκής οικογένειας».\nΗ ΠΑΛΗ ΠΑΡΑΜΕΝΕΙ ΣΤΟΥΣ ΟΛΥΜΠΙΑΚΟΥΣ ΑΓΩΝΕΣ\nΟι αθάνατοι πιέστηκαν, ψήφισαν και αποφάσισαν η πάλη να παραμείνει στους Ολυμπιακούς Αγώνες.\nΗ Γενική Συνέλευση της Διεθνούς Ολυμπιακής Επιτροπής αποφάσισε τελικά να συμπεριλάβει την πάλη στο πρόγραμμα των Ολυμπιακών Αγώνων του 2020, κάτω από τη διεθνή πίεση φίλων του αθλήματος, αθλητών αλλά και των ομοσπονδιών πάλης.\nΜε 49 ψήφους η Επιτροπή ψήφισε υπέρ της παραμονής της πάλης, αντί για την επιστροφή του σόφτμπολ και του μπέιζμπολ, ή την είσοδο στο Ολυμπιακό πρόγραμμα του σκουός.\n"Θέλω να πω ένα πολύ μεγάλο ευχαριστώ στους οπαδούς του αθλήματος που ένωσαν τις δυνάμεις τους για να σώσουν την Ολυμπιακή πάλη», ήταν το σχόλιο του Nenad Lalovic, Προέδρου της Διεθνούς Ομοσπονδίας Πάλης (FILA).\nΗ απόφαση αυτή δεν αποτελεί έκπληξη δεδομένου ότι η απόφαση τον Φεβρουάριο από την εκτελεστική επιτροπή της ΔΟΕ να αποκλείσει την πάλη από το πρόγραμμα του προ-Ολυμπιακού προγράμματος, μετά τους Αγώνας στο Ρίο ντε Τζανέιρο το 2016, είχε προκαλέσει αγανάκτηση και έκπληξη.\nΤα συμφέροντα τη... ρίχνουν στο ταπί\nΟι αγοραίες λογικές των υπευθύνων της ΔΟΕ οδηγούν στην... εξαφάνιση του αθλήματος από τους Ολυμπιακούς Αγώνες, προς όφελος αθλημάτων με ισχυρούς χορηγούς\nΕντονες αντιδράσεις έχει προκαλέσει η απόφαση της Διεθνούς Ολυμπιακής Επιτροπής (ΔΟΕ) να βγάλει εκτός προγράμματος, από τη διοργάνωση του 2020 (διεκδικούν την ανάληψή της Μαδρίτη, Κωνσταντινούπολη και Τόκιο) την πάλη.\nΜε δηλώσεις του σε διάφορα ΜΜΕ, ο πρόεδρος της Ελληνικής Ομοσπονδίας Πάλης, Κ. Θάνος, μίλησε - μεταξύ άλλων - για «μια επιεικώς ανιστόρητη απόφαση. Τελείως απαράδεκτη. Η πάλη δεν είναι ένα τυχαίο άθλημα. Μαζί με το στίβο αποτελούν τον ακρογωνιαίο λίθο των Ολυμπιακών Αγώνων. Αν θέλουν, να τους βγάλουν Εμπορικούς Αγώνες να τελειώνουμε».\nΑπό την πλευρά του ο ολυμπιονίκης του αθλήματος και επίτιμος πρόεδρος, Π. Γαλακτόπουλος, ανέφερε (ανάμεσα στ' άλλα): «Απλώς θέλουν να μετατρέψουν τους Ολυμπιακούς Αγώνες σε ένα μεγάλο Mall, με το μυαλό τους να περιστρέφεται μόνο γύρω από τα χρήματα. Το πώς θα γεμίσουν ακόμη περισσότερο τα ταμεία, και η προσέλευση νέων χορηγών είναι το βασικό τους ενδιαφέρον και έτσι θυσιάζουν ένα από τα κορυφαία αθλήματα των αρχαίων Ολυμπιακών Αγώνων, που διεξάγεται από το 708 π.Χ.Μήπως το γκολφ, που μπαίνει στους Ολυμπιακούς Αγώνες του Ρίο, είναι πιο θεαματικό από την πάλη; Μην τρελαθούμε... Ομως έχει μεγάλους χορηγούς που θα υποστηρίξουν το ολυμπιακό κίνημα. Κρίμα! Πρόκειται για θέατρο σκιών. Από τότε που μπήκαν οι χορηγοί στην Ολυμπιάδα άρχισαν να αμαυρώνουν τα πάντα».\nΠ. Γαλακτόπουλος: «Το γκολφ έχει μεγάλους χορηγούς που θα υποστηρίξουν το ολυμπιακό κίνημα»...\nΤη στήριξή της στο άθλημα της πάλης εξέφρασε με ανακοίνωσή της η Ολομέλεια της Ελληνικής Ολυμπιακής Επιτροπής. Μεταξύ άλλων, αναφέρεται ότι «πρόκειται αναμφίβολα για μια απόφαση που έρχεται καθαρά σε πλήρη αντίθεση με την ιστορία των Ολυμπιακών Αγώνων αλλά και γενικότερα του αθλητισμού. Ομολογουμένως θα πρέπει μετά από εμπεριστατωμένη μελέτη, ανάλυση και παρουσίαση δεδομένων να υπάρξει αναθεώρηση αυτής της απόφασης. Η Ελληνική Ολυμπιακή Επιτροπή θα στηρίξει με όλες τις δυνάμεις της, κάθε προσπάθεια προς αυτήν την κατεύθυνση».«Σθεναρά» αλληλέγγυα στην ΕΟΦΠ και συστράτευση στον αγώνα της για ν' ανατραπούν οι σχεδιασμοί της ΔΟΕ, δήλωσε και η Ομοσπονδία της Αρσης Βαρών. Οπως και η Ομοσπονδία Τζούντο. Με τον πρόεδρό της Γ. Καφενταράκη,να μιλάει για «πλήγμα σ' ολόκληρο το Ολυμπιακό Κίνημα» και για αγώνα του αθλητικού κινήματος «ώστε να αποτρέψει το έγκλημα».\nΕντονες αντιδράσεις υπήρξαν και στο εξωτερικό. «Είναι άδικο ακόμη και να μιλάς για ένα τέτοιο θέμα. Δε θα το επιτρέψουμε ποτέ» δήλωσε ο πρόεδρος της τουρκικής ομοσπονδίας (από τις υπερδυνάμεις του αθλήματος) και μεγάλη δόξα της ελληνορωμαϊκής πάλης, Χαμζά Γιερλίκαγια. «Παράλογη» χαρακτήρισε την απόφαση ο ομόλογός του στην ιταλική ομοσπονδία Ματέο Πελικόνε και «ολοκληρωτικά ακατανόητη» ο επικεφαλής της γαλλικής Σαλβατόρε Ατάρντο. Από την πλευρά του ο Ιταλός χρυσός ολυμπιονίκης, Αντρέα Μινγκούτσι, αναφέρθηκε σε «ολική παραφροσύνη. Πώς μπορούν να σκέφτονται να αφαιρέσουν από τους Ολυμπιακούς Αγώνες το αρχαιότερο άθλημα; Τι Ολυμπιακοί Αγώνες θα είναι χωρίς την πάλη;»Αν πάντως θέλουμε να είμαστε ειλικρινείς - πρώτα και κύρια με τους εαυτούς μας - η καταδικαστέα απόφαση των (πραγματικών και τυπικών) αφεντικών της επιχείρισης Ολυμπιακοί Αγώνες, δεν αποτελεί «κεραυνό εν αιθρία». Είναι απόλυτα ευθυγραμμισμένη με την κοσμοθεωρία τους. «Αυτή η στάνη, τέτοιο τυρί βγάζει».\nΟι διοργανώσεις των Ολυμπιακών Αγώνων αποτελούν ναυαρχίδα της βιομηχανίας θεάματος. Υποτάσσονται στην αγοραία αντίληψη με την οποία ο καπιταλισμός αντιμετωπίζει τα πάντα. 'Η λοιπόν την αποδέχεσαι ή την αντιπαλεύεις στη ρίζα της. «Ολίγον έγκυος» δεν υπάρχει. Αλά καρτ στάση, ανάλογα με το βαθμό που θίγονται τα συμφέροντά μας, δε λύνει ζητήματα. Το πολύ πολύ να τα διαχειριστεί προσωρινά.\nΗ δημιουργία αθλητικής ελίτ συλλόγων ή αθλητών το αποτέλεσμα της άκρατης εμπορευματοποίησης του αθλητισμού\nΣτο σημερινό οικοδόμημα του εμπορευματοποιημένου αθλητισμού που κινείται στις λογικές και τα ήθη που επιβάλλει το καπιταλιστικό σύστημα, το κυνήγι του κέρδους είναι αυτό που κινεί επί της ουσίας τα νήματα. Το πρόσφορο έδαφος που προσφέρει ο αθλητισμός έχει γίνει εύπορο χωράφι για τις πολυεθνικές που είτε με τη μορφή χορηγίας είτε με την κατοχή ενός συλλόγου ή μέσω της διαφήμισης στήνουν το δικό τους γαϊτάνακι κέρδους. Την ώρα που αυτές οι πολυεθνικές ....στραγγαλίζουν τους εργαζομένους κυρίως στις χώρες της Ασίας που παράγονται τα προϊόντα των περισσοτέρων εξ αυτών σε εργασιακό μεσαίωνα (παιδική εργασία, εξευτελιστικοί μισθοί, άθλιες συνθήκες εργασίας κτλ.) δε διστάζουν να βάλουν βαθιά το χέρι στην τσέπη όταν πρόκειται να επενδύσουν στο χώρο του αθλητισμού. Χρήματα που φυσικά θα πάρουν πίσω διπλά και τρίδιπλα και φυσικά και άλλα τόσα που θα κερδίσουν απ' όσα θα τους προσφέρει η ενασχόληση τους με κάποια ομάδα σε τομείς εκτός αθλητισμού. Παράλληλα, όλο αυτός ο πακτωλός χρημάτων έχει και την σκοτεινή του πλευρά καθώς αρκετές φορές στο παρελθόν έχει αποδειχθεί η σύνδεσή του με οργανώσεις της Μαφίας που βρίσκει το χώρο του αθλητισμού ως πλυντήριο προκειμένου να ξεπλύνει χρήματα από παράνομες δραστηριότητες.\nΤο τι πραγματικά συμβαίνει σήμερα στον αθλητισμό φαίνεται ξεκάθαρα σε παλιότερη δήλωση του νυν προέδρου της Ομοσπονδίας Μπάσκετ και πρώην γγΑ Γιώργο Βασιλακόπουλο ο οποίος είχε περιγράψει πολύ χαρακτηριστικά την κατάσταση. «Ας μην ξεχνάμε άλλωστε, πως ο αθλητισμός είναι ένας και οφείλει να χρησιμοποιεί το χρήμα σαν μέσον για την επίτευξη των στόχων του. Δυστυχώς τώρα συμβαίνει το αντίθετο και έχουμε την εμπορευματοποίησή του. Ο αθλητισμός στην Ευρώπη αλλά και σε παγκόσμιο επίπεδο τείνει να γίνει ένας χώρος συνάντησης του νεοπλουτισμού και του υποκόσμου».\nΗ ελίτ του αθλητισμού\nΑς δούμε λοιπόν τα ασύλληπτα ποσά που ξοδεύουν οι μεγάλες πολυεθνικές, με το αζημίωτο φυσικά επενδύοντας πάνω σε αθλητές και ομάδες. Πρόσφατα το αμερικάνικο περιοδικό «Forbes» δημοσίευσε δύο λίστες σχετικά με την αξία των συλλόγων και των αθλητών (αμφότερες ανεξαρτήτως αθλήματος) στην παγκόσμια αγορά. Οι δυο δεκάδες παρουσιάζουν μεγάλο ενδιαφέρον, κυρίως λόγω των παραμέτρων που χρησιμοποιήθηκαν για τον υπολογισμό τους. Το «Forbes» δε μέτρησε απλά τα περιουσιακά στοιχεία ή τα έσοδα από τους χορηγούς, τις διαφημίσεις και τις υπόλοιπες εμπορικές συμφωνίες, αντίθετα πραγματοποίησε μια τελείως διαφορετική όσο και πρωτότυπη προσέγγιση.\nΣΥΛΛΟΓΟΙ: Η δεκάδα... απ' άλλο πλανήτη\nΞεκινώντας από τους δέκα συλλόγους με τη μεγαλύτερη αξία στην αγορά, η λίστα δημιουργήθηκε ως εξής. Αφαιρέθηκε οτιδήποτε έχει άμεση σχέση με τα καθαρά αθλητικά έσοδα, δηλαδή τηλεοπτικά δικαιώματα, εισιτήρια, μεταγραφές κλπ., ενώ δεν υπολογίστηκαν καθόλου τα περιουσιακά στοιχεία, δηλαδή η συνολική αξία των παικτών, οι ιδιοκτησίες γηπέδων, προπονητικών κέντρων και ό,τι άλλο μπορεί να έχει σχέση με τον άμεσο χώρο στον οποίο απευθύνεται η κάθε ομάδα.Οι Νιου Γιορκ Γιάνκις (μπέιζμπολ) είναι ο αθλητικός σύλλογος του οποίου το «βάρος του ονόματος» έχει τη μεγαλύτερη εμπορική αξία στον κόσμο.\nΓια να υπολογιστεί η καθαρά εμπορική αξία του brand name των μεγάλων αθλητικών συλλόγων, το Forbes μέτρησε οποιαδήποτε εμπορική δραστηριότητα που κινείται εκτός στενού αθλητικού πλαισίου, λαμβάνοντας υπόψη τους χορηγούς, διαφημίσεις, συμφωνίες, διαφόρων τύπων σε όλο τον κόσμο, σπόνσορες διαφόρων ειδών και μορφών, γενικότερα όλα τα ποσά που διακινούνται μέσα από τη νόμιμη εκμετάλλευση του ονόματος του συλλόγου παγκοσμίως.\nΡίχνοντας μια ματιά στη δεκάδα, βλέπουμε ότι εκπροσωπούνται μόλις τρία αθλήματα: το μπέιζμπολ (3 παρουσίες), το ποδόσφαιρο (5 παρουσίες) και το αμερικάνικο φούτμπολ (2 παρουσίες). Στην ουσία, τη δεκάδα σχηματίζουν πέντε σύλλογοι των ΗΠΑ (μπέιζμπολ και αμερικάνικο φούτμπολ) και πέντε σύλλογοι του ευρωπαϊκού ποδοσφαίρου. Οι θρυλικοί Γιάνκις της Νέας Υόρκης βρίσκονται στην πρώτη θέση, ενώ το «βάθρο» συμπληρώνουν οι δύο «γίγαντες» του ευρωπαϊκού ποδοσφαίρου, Μάντσεστερ Γιουνάιτεντ και Ρεάλ Μαδρίτης.\nΗ λίστα με τους 10 συλλόγους που έχουν τη μεγαλύτερη αξία στην παγκόσμια αγορά\n(τα ποσά είναι υπολογισμένα σε ευρώ)\n1. Νιου Γιορκ Γιάνκις (Μπέιζμπολ) / 283.793.400\n2. Μάντσεστερ Γιουνάιτεντ (Ποδόσφαιρο) / 229.067.400\n3. Ρεάλ Μαδρίτης (Ποδόσφαιρο) / 199.359.000\n4. Ντάλας Καουμπόις (Αμερικάνικο φούτμπολ) / 194.668.200\n5. Λος Αντζελες Ντότζερς (Μπέιζμπολ) / 157.923.600\n6. Μπάγερν Μονάχου (Ποδόσφαιρο) / 150.105.600\n7. Μπόστον Ρεντ Σοξ (Μπέιζμπολ) / 150.105.600\n8. Νιού Ινγκλαντ Πάτριοτς (Αμερικάνικο φούτμπολ) / 146.978.400\n9. Μπαρτσελόνα (Ποδόσφαιρο) / 137.596.800\n10. Αρσεναλ (Ποδόσφαιρο) / 121.960.800\nΑΘΛΗΤΕΣ: Είδωλα φτιαγμένα από... χρυσάφι\nΗ δεύτερη λίστα του «Forbes» αποτελείται από τους 10 αθλητές (ανεξαρτήτως αθλήματος) με τη μεγαλύτερη αξία στον κόσμο. Και εδώ το περιοδικό επικεντρώνεται στην καθαρά εμπορική αξία των αθλητών (όπως και οι σύλλογοι στην προηγούμενη λίστα). Απλά διαφέρει ο τρόπος με τον οποίο υπολογίζεται η αξία του καθενός από αυτούς.Δε λαμβάνονται υπόψη οι αμοιβές των αθλητών βάσει συμβολαίων από τους συλλόγους τους, πριμ και λοιπά έσοδα που προέρχονται από αθλητικούς ή κρατικούς φορείς με οποιαδήποτε μορφή (χορηγίες κλπ.). Η βασική παράμετρος για τον υπολογισμό της αξίας στην αγορά είναι όλα τα ποσά που κερδίζουν οι αθλητές από εμπορικές συμφωνίες με εταιρείες ή ιδιώτες (διαφημίσεις, χορηγίες, οποιαδήποτε νόμιμη εκμετάλλευση του ονόματός τους κλπ).\nΣε αυτή τη λίστα εκπροσωπούνται έξι αθλήματα: το γκολφ, το τένις, το ποδόσφαιρο, το μπάσκετ, ο στίβος και το κρίκετ. Ο γκόλφερ Τάιγκερ Γουντς, παρά το συζυγικό σκάνδαλο, συνεχίζει να φέρνει τα περισσότερα εμπορικά έσοδα από οποιονδήποτε άλλο αθλητή στον πλανήτη. Το «βάθρο» συμπληρώνουν ο Ρότζερ Φέντερερ (τένις) και ο Φιλ Μίκελσον (γκολφ). Το ποδόσφαιρο εκπροσωπείται από τους Μπέκαμ και Κριστιάνο Ρονάλντο, το μπάσκετ από τους Λεμπρόν και Κόμπε Μπράιαντ, ο στίβος από τον Μπολτ, ενώ διπλή παρουσία έχει και το κρίκετ.\nΑνδρ. ΠΑΓΑΝΟΠΟΥΛΟΣ (Ριζοσπάστης)


Ιστολόγιο Τάλαντο : Ο Σπύρος Παπαδόπουλος απαντώντας σε ερώτηση για τη θρησκεία και την πίστη αποκάλυψε ότι έχει μείνει σε μοναστήρι.\nΚαλεσμένος στην εκπομπή του Νίκου Χαζτζηνικολάου βρέθηκε το βράδυ της Δευτέρας (9/3) ο δημοφιλής ηθοποιός και παρουσιαστής Σπύρος Παπαδόπουλος ο οποίος μεταξύ άλλων αποκάλυψε ότι έμεινε για μήνες σε μοναστήρι.\n«Δεν σοκαρίστηκα, όταν έμαθα για τον καρκίνο. Ο γιατρός μου μού το είπε λίγο χοντρά: «Αν δεν έχει διηθήσει την κάψα, θα πας καλά, αν την έχει διηθήσει, δύο-τρεις μήνες το πολύ και ‘έφυγες'», έτσι μου το είπε. Είπα ok μέχρι εδώ ήταν».


Αδερφές Χίλτον: Οι σιαμαίες που τις πούλησε η μητέρα τους και έγιναν «αξιοθέατα» στο τσίρκο - Layout\nΑδερφές Χίλτον: Οι σιαμαίες που τις πούλησε η μητέρα τους και έγιναν «αξιοθέατα» στο τσίρκο\n14.03.2019 | 17:54\t| Σχολιάστε αυτό το άρθρο\nΜια απίστευτη ιστορία που διαδραματίζεται στο Μπράιτον της Αγγλίας το 1920 περίπου, είναι αυτή των σιαμαίων αδερφών Χίλτον, που πωλήθηκαν σε μικρή ηλικία από τη μητέρα τους που δεν τις ήθελε, που έγιναν διάσημες στα τσίρκο που περιόδευαν σε όλο τον κόσμο και που ενώ έβγαζαν πολλά λεφτά έγιναν αντικείμενο εκμετάλλευσης από τους μάνατζερ και κατέληξαν να ζουν με ψίχουλα…\nΓια την ακρίβεια η ζωή τους μοιάζει με δραματικό μυθιστόρημα. Τις δίδυμες αδερφές Νταίζη και Βάιολετ υιοθέτησε η μαία που ξεγέννησε τη μητέρα τους, Μαίρη Χίλτον, όταν η βιολογική τους μητέρα αρνήθηκε να τις μεγαλώσει, η οποία από τη στιγμή που ήταν βρέφη ακόμα, τις ανάγκαζε να παίζουν σε τσίρκα και να κάνουν “παραστάσεις” στο δρόμο. Ο γιατρός που τις ξεγέννησε προσπάθησε να τις χωρίσει αλλά ήταν αδύνατον, γιατί μοιραζόντουσαν το ίδιο νευρικό σύστημα.\nΌπως είπαν τα κορίτσια αργότερα, η θετή τους μητέρα τις αντιμετώπιζε περισσότερο ως εμπόρευμα παρά ως κόρες της. Τότε τις ανακάλυψε μια θιασάρχης και ξεκίνησαν να συμμετέχουν σε περιοδείες τσίρκων στη Γερμανία, στην Αυστραλία και στην Αμερική.\nΤο 1915 η Χίλτον πέθανε και την κηδεμονία τους ανέλαβε η κόρη της με τον άντρα της. Οι καινούργιοι μάνατζερ δέχτηκαν προτάσεις από τις ΗΠΑ και εγκαταστάθηκαν στην Αμερική. Τότε απέκτησαν παγκόσμια φήμη και είχαν προτάσεις από παραγωγούς κινηματογραφικών ταινιών.\nΣε ηλικία 24 ετών έπαιξαν στην ταινία “Freaks” και έγιναν περιζήτητες στον κόσμο του θεάματος. Ωστόσο, οι μάνατζερ διαχειρίζονταν τα κέρδη τους και τις πρόσφεραν μόνο τα απαραίτητα. Όπως ανέφερε η Νταίζη στην αυτοβιογραφία τους “Ήμασταν πλούσια κορίτσια που ζούσαν φτωχικά υπό καθεστώς δουλείας”. Τα κορίτσια κατάφεραν να κερδίσουν την ελευθερία τους έπειτα από προσφυγή στα δικαστήρια και άρχισαν να κλείνουν τις δουλειές μόνες τους.\nΗ σεξουαλική τους ζωή\nΗ Νταίζη και η Βάιολετ είχαν πολλούς θαυμαστές, αλλά δεν κατάφεραν να ευτυχήσουν στην προσωπική τους ζωή. Ο διάσημος μάγος, ο Χάρι Χουντίνι, τους είχε μάθει πώς να αποσπούν την προσοχή τους όταν μια από τις δύο ερχόταν σε σεξουαλική επαφή με κάποιον άντρα. “Μας είχε πει απλά γυρίστε από την άλλη και διαβάστε ένα βιβλίο ή φάτε ένα μήλο”, ανέφερε η Βάιολετ. Ενώ είχαν διαμορφώσει έναν τηλεφωνικό θάλαμο στο διαμέρισμά τους στη Νέα Υόρκη, ώστε όταν η μία μιλούσε στο τηλέφωνο με τον αγαπημένο της η άλλη να μπορεί να κάθεται απ’έξω και να μην ακούει.\nΗ Βάιολετ είχε σχέση με τον μουσικό, Μόρις Λάμπερτ, αλλά δεν κατάφεραν να πάρουν την άδεια γάμου και τελικά ο Λάμπερτ τη χώρισε. Η Βάιολετ έκανε λευκό γάμο με τον ομοφυλόφιλο χορευτή και φίλο της Τζιμ Μουρ σε μια προσπάθεια της να επανέλθουν στη δημοσιότητα αλλά ο γάμος ακυρώθηκε. Η Νταίζη παντρεύτηκε έναν ηθοποιό με τον οποίον χώρισαν μετά από δέκα ημέρες.\nΜεγαλώνοντας δεν ήταν πλέον περιζήτητες στο χώρο του θεάματος, καθώς η διασκέδαση είχε μεταφερθεί από τις σκηνές στην τηλεόραση. Αφού εξαπατήθηκαν για πολλοστή φορά από έναν συνεργάτη που τους πήρε όλα τα χρήματα, ξεκίνησαν να εργάζονται σε ένα μπακάλικο. Οι δύο γυναίκες έμειναν αχώριστες ως το τέλος. Το 1968 η Νταίζη πέθανε πρώτη από μια γρίπη. Η Βάιολετ έζησε μερικές μέρες με την πεθαμένη της αδερφή ώσπου τελικά πέθανε και εκείνη.\nΜέχρι το 2018 προστατεύεται η πρώτη κατοικία με τον νόμο Κατσέλη\nΔιαμαρτυρία του ΠΑΜΕ έξω απ'το Χίλτον κατα των διαπραγματεύσεων\nΤο πράσινο φως πήρε η εξαγορά του Χίλτον\nΠάρις Χίλτον: Θα εμφανιστεί στην Μύκονο έναντι 80.000 ευρώ


Άλλο οικογένεια , άλλο θρησκεία, άλλο Δημοκρατία! - KYPARISSIOTIS - ΚΥΠΑΡΙΣΣΙΩΤΗΣ\nHome / ειδήσεις / greece / kyparissiotis / messinia / news / Άλλο οικογένεια , άλλο θρησκεία, άλλο Δημοκρατία!\nΔευτέρα, Ιανουαρίου 23, 2017 ειδήσεις, greece, kyparissiotis, messinia, news\nΤο τρίπτυχο του τρελοδικτάτορα Παπαδόπουλου: πατρίς-θρησκεία-οικογένεια, ‘βασιλεύει’ ακόμα και σήμερα στην υπερδύναμη Αμερική!!!. Ο νέος Πρόεδρος ορκίστηκε πίστη στην Πατρίδα, παρουσία ενός Παπά, και ακουμπώντας την Αγία γραφή (Καινή και Παλαιά Διαθήκη!!) Και συνοδευόταν από όλα τα μέλη της οικογενείας του.\n---Ένας που πιστεύει μόνο στο χρήμα και στον εαυτό του, να λέει πως αγαπά την πατρίδα του και το Χριστό!.\n---Ένας που βλέπει όλες τις γυναίκες για πόρνες , να παριστάνει τον οικογενειάρχη!.\n---Ένας τρελάρας να παριστάνει τον λογικό! Κι ένας που πήρε λιγότερους ψήφους από τον άλλο υποψήφιο -την Κλίντον- , να κυβερνάει με ύφος τυράννου!\nΔυστυχώς το ίδιο γίνεται σε όλη τη γη. Ο κάθε ηγέτης χρησιμοποιεί δόξα και χρήμα -ισχυρά αφροδισιακά- για να προσελκύσει ματαιόδοξες ελαφρόμυαλες γυναίκες… Μία απ’ αυτές είναι η επίσημη, και καμαρώνει σα γύφτικο σκεπάρνι ως ‘πρώτη κυρία’!\nΌλοι λέμε πως: πίσω από κάθε μεγάλο άντρα κρύβεται μια δυναμική γυναίκα, αλλά η αλήθεια είναι πως κάποια πονηρή τον χρησιμοποιεί, ως ‘πόρνη πολυτελείας’… Σ’ αυτήν την παγίδα έπεσε ακόμα και ο καλύτερος κυβερνήτης όλων των εποχών, ο αρχαίος Περικλής, τον έκανε ό,τι ήθελε η εταίρα Ασπασία…\nΑυτό το καραγκιοζιλίκι πρέπει κάποτε να σταματήσει.\nΗ οικογένεια (και η φιλία) είναι ε ν τ ε λ ώ ς ά σ χ ε τ ο μ ε τ η ν π ο λ ι τ ι κ ή .\nΗ θρησκεία του καθενός ,είναι επίσης κάτι άσχετο με την πολιτική και τη Δημοκρατία.\nΔεν μας ενδιαφέρει αν ένας ηγέτης έχει γυναίκα, γκόμενα ή γκόμενο, ούτε η θρησκεία του (αν έχει), ούτε τι ομάδα υποστηρίζει, ούτε τ ί π ο τ ε άλλο α π’ τ η ν π ρ ο σ ω π ι κ ή τ ο υ ζ ω ή ... Μας ενδιαφέρει μόνο να κάνει καλά τη δουλειά του, να λύνει τα προβλήματα το λαού. Ούτε όρκος χρειάζεται…\n---------- Ο Τράμπ είναι πολύ επικίνδυνος για πρόεδρος της Αμερικής. Όπως δεν δίνεις ποτέ μια γεμάτη καραμπίνα σε ένα μικρό παιδί, έτσι κι αυτός δεν επιτρέπεται να έχει τα κουμπιά του πυρηνικού πολέμου...\nΤελειώνοντας, θα διακινδυνεύσουμε μια πρόβλεψη. Πως λίαν συντόμως ο Ντόναλντ Τράμπ θα έχει την τύχη του Κένεντυ. Κάποια γυναίκα θα βρεθεί να κάνει την κίνηση. Ευτυχώς που υπάρχουν και οι φεμινίστριες…\n1. -- Ο Πλάτων έγραψε ολόκληρο διάλογο, τον ‘Μενέξενο’, όπου κορόιδευε την επιρροή της Ασπασίας στον Περικλή. Το βαθύ του νόημα είναι ό,τι λέει και το παρόν άρθρο.\n2. --Όλοι κατά βάθος διαφωνούν με την οικογενειοκρατία στην πολιτική, αλλά υπακούουν στο πρωτόκολλο. Αλλά αυτό είναι μύθος! Δεν υπάρχει! Είναι απλώς ένα ανόητο ‘έθιμο’ κατάλοιπο της βασιλείας και φεουδαρχίας.\n3. .Η πρώτη γυναίκα του Αντρέα Παπανδρέου εκμεταλλευόταν τον τίτλο της ‘πρώτης Κυρίας,’ και την άλλαξε με νέα χειρότερη ‘Ασπασία’, που κατάστρεψε τον ίδιο, το κόμμα του και την χώρα. Ο άθρησκος Τσίπρας, ως αντιπολίτευση έκανε εμφάνιση με μια αραπίνα φίλη-συνοδό του, αλλά ως Πρωθυπουργός έκανε δημόσιες εμφανίσεις με την γυναίκα-‘συμβία’ του, η οποία αν και ‘επαναστάτρια’ καμάρωνε με το εντυπωσιακό ντύσιμό της. Ο Σημίτης έκανε τις λιγότερες δημόσιες εμφανίσεις με τη γυναίκα του, λόγω της σεμνότητας εκείνης. Μόνο ο Κωνσταντίνος Καραμανλής -ο παλαιός- ήταν ο καλύτερος σε αυτό το θέμα, αλλά το έκανε κατ’ ανάγκην, διότι δεν είχε καν γυναίκα...\n--Είναι θέμα χρόνου , ένας ομοφυλόφιλος ηγέτης, άντρας η γυναίκα- να συνοδευτεί από άτομο ιδίου φύλου. Μόνο έτσι θα γελοιοποιηθεί το ‘πρωτόκολλο’. Για μια ακόμη φορά θα αποδειχτεί πως οι gay είναι αναγκαίοι……\nΆλλο οικογένεια , άλλο θρησκεία, άλλο Δημοκρατία! Reviewed by kyparissiotis on Δευτέρα, Ιανουαρίου 23, 2017 Rating: 5


Μπάσκετ: Ντέρμπι για το Πρωτάθλημα νομού - Με σκορ 49 - 48 το "σήκωσαν" τα Εκπαιδευτήρια Κοτρώνη (video) - ΣΥΝΕΙΔΗΣΗ\nΣΥΝΕΙΔΗΣΗΑθλητικα ΝεαΜπάσκετ: Ντέρμπι για το Πρωτάθλημα νομού – Με σκορ 49 – 48 το “σήκωσαν” τα Εκπαιδευτήρια Κοτρώνη (video)\n07 Μάιος 2022 09:31 07 Μάιος 2022 ΣΥΝΕΙΔΗΣΗ Αθλητικα Νεα, Παιδεια\nΝίκη για τη Σχολική Ομάδα Καλαθοσφαίρισης του Λυκείου των Εκπαιδευτηρίων Κοτρώνη, καθώς νίκησε στον τελικό του Νομού το 2ου ΓΕΛ Αγρινίου με σκορ 49-48 και κατέκτησε το Πρωτάθλημα Αιτωλοακαρνανίας σε έναν συναρπαστικό αγώνα που διεξήχθη σήμερα το πρωί στο ουδέτερο γήπεδο του Μεσολογγίου.\nΣτην επόμενη φάση των αγώνων, η ομάδα των εκπαιδευτηρίων θα αγωνιστεί την ερχόμενη Τρίτη στην Πάτρα, με τον Νικητή των Νομών Ηλείας και Αχαΐας, για το Πρωτάθλημα Δυτικής Ελλάδας.\nΣτην 3η περίοδο βελτίωσαν τις επιλογές τους και ξαναπήραν διψήφια διαφορά στο σκορ μέχρι και 4 λεπτά πριν το τέλος.\nΣτο σημείο εκείνο έχασαν την αυτοσυγκέντρωσή τους και χάριν και στην ικανότητα των παικτών του Αγρινίου, που με καλές διεισδύσεις έβαλαν εύκολους πόντους παίρνοντας μάλιστα το προβάδισμα με 4 πόντους 2,5 λεπτά πριν το τέλος.\nΚάπου εκεί μίλησε η εμπειρία και η ψυχραιμία της ομάδας μας που με ένα τρίποντο του Ευστρατιάδη Κωνσταντίνου ισοφάρισαν τον αγώνα 48-48 και με μια βολή του Ευστρατιάδη Λεωνίδα 1,8 δευτερόλεπτα πριν το τέλος πήραν το προβάδισμα με 1 πόντο και τη νίκη με σκορ 49-48.\nΧωρίς εφτά ο Παναιτωλικός απέναντι στο Βόλο


Εορτάζοντες την 31ην του μηνός Ιουλίου – hellasforce.com\nΟ Άγιος Ευδόκιμος γεννήθηκε στην Καππαδοκία από γονείς ευσεβείς. Ο πατέρας του ονομαζόταν Βασίλειος και είχε το αξίωμα του πατρικίου και η μητέρα του Ευδοκία. Το γιο τους Ευδόκιμο ανέθρεψαν όσο γίνεται σύμφωνα με τις επιταγές του Ευαγγελίου. Και ο Ευδόκιμος δεν άργησε να φέρει καρπούς. Από την παιδική του ακόμα ηλικία, μιμήθηκε τους γονείς του στη φιλανθρωπία και την ελεημοσύνη, μοιράζοντας με απλοχεριά υλικά αγαθά για την ανακούφιση κάθε είδους δυστυχισμένων, προπάντων δε ορφανών και απροστάτευτων απόρων χηρών. Όταν ο Ευδόκιμος μεγάλωσε, διορίσθηκε από τον αυτοκράτορα Θεόφιλο (829) στρατοπεδάρχης στην Καππαδοκία και έπειτα στα χορσιανά σύνορα. Και στη θέση του αυτή, ο Ευδόκιμος υπήρξε πάντοτε ταπεινόφρων, δίκαιος και φιλάνθρωπος. Αλλά στο 33ο έτος της ηλικίας του πέθανε και η είδηση αυτή έφερε μεγάλη λύπη στις αναρίθμητες ψυχές που είχε ευεργετήσει. Όμως η δίκαιη ψυχή του Ευδόκιμου συναριθμήθηκε εκεί, όπου «οι δίκαιοι έκλάμψουσιν ως ο ήλιος εν τη βασιλείς του πατρός αυτών, ο έχων ώτα άκούειν άκουέτω»1. Δηλαδή εκεί, όπου οι δίκαιοι θα δοξαστούν και θα λάμψουν σαν τον ήλιο, στη βασιλεία του ουρανίου Πατέρα τους. Όποιος, λοιπόν, έχει αυτιά και ακούει με ενδιαφέρον και εγκολπώνεται την αλήθεια, ας ακούει.\nTagged as: ΕΟΡΤΑΖΟΝΤΕΣ, ΕΟΡΤΑΖΟΝΤΕΣ ΤΗΝ 31ΗΝ ΤΟΥ ΜΗΝΟΣ ΙΟΥΛΙΟΥ, ΕΟΡΤΟΛΟΓΙΟ, ΣΥΝΑΡΞΙΣΤΗΣ\nΤΑ ΠΡΩΤΟΣΕΛΙΔΑ ΤΟΥ ΑΘΛΗΤΙΚΟΥ ΤΥΠΟΥ (ΔΕΥΤΕΡΑ 31 ΙΟΥΛΙΟΥ 2017)


“Καμπανάκι για εμάς αυτό που έγινε” | ebasket.gr\nΚεντρική Basket League Προμηθέας Πατρών “Καμπανάκι για εμάς αυτό που έγινε”\n“Καμπανάκι για εμάς αυτό που έγινε”\nΟ Προμηθέας δεν κατάφερε να κάνει το 2/2 στο πρωτάθλημα, καθώς ηττήθηκε από το Περιστέρι μέσα στην Πάτρα. Ο Μάκης Γιατράς μετά το ματς σημείωσε ότι η ομάδα του βρέθηκε σε κακή ημέρα και όσα έγιναν ήταν καμπανάκι γι αυτούς.\n“Καταρχήν, συγχαρητήρια στο Περιστέρι για την κατάκτηση της νίκης. Εμείς πραγματοποιήσαμε κακή εμφάνιση και δεν μπορέσαμε να βρούμε ρυθμό. Εκτός ελαχίστων παικτών, η ομάδα μας σήμερα βρέθηκε σε σε κακή ημέρα.\nΣτενοχωρήσαμε τον κόσμο που ήρθε σήμερα να μας υποστηρίξει. Συνεχίζουμε τη δουλειά μας και κοιτάμε το επόμενο παιχνίδι με την Ολίμπια Λιουμπλιάνας την Τετάρτη στην Πάτρα. Σήμερα δεν είχαμε μαζί μας και τον Κατσίβελη, θα δούμε αν θα είναι έτοιμος για το επόμενο παιχνίδι”.\nΠροηγούμενο “Βγάζουμε θετική ενέργεια στο παρκέ”\nΕπόμενο “Απόλυτα δίκαιη η νίκη της ΑΕΚ”


διαυγεια υππο προκηρυξεις - Απαντήσεις στο Rotise.gr\nΑπάντηση: Ιπποφαές (Hippophae L.) είναι φυλλοβόλος θάμνος που ανήκει στην οικογένεια Ελαιαγνίδες. Η κοινή ονομασία στα αγγλικά sea-buckthorn, γράφεται με ενω...\nΑποτελέσματα αναζήτησης ερωτήσεων\tδιαυγεια υππο προκηρυξεις προκηρύξεις;;;\nοπως καθε χρονο... Διαβάστε περισσότερα...\tΠοτε βγαινουν τα αποτελεσματα της προκηρυξης σοχ 49/2012 των ελτα?\nΝέες προσφερ... Διαβάστε περισσότερα...\tτι ειναι το υπποφαες?\nΑν και στη σύγχρονη Ελλά... Διαβάστε περισσότερα...\tΘα βγουν προκηρυξεις για ΠΕ ΝΗΠΙΑΓΩΓΩΝ στους δήμους;\nΣΤΙΣ 18 ΜΑΙΟΥ Διαβάστε περισσότερα...\tΡώτησε τους 64


Τέλος στα επιδόματα! Βοήθημα μόνο σε όσους ζουν σε επίπεδα ακραίας φτώχειας | Pierias News - Τα Νεα Της Πιεριας\nΔιάφορα Χρήσιμα News\nΤέλος στα επιδόματα! Βοήθημα μόνο σε όσους ζουν σε επίπεδα ακραίας φτώχειας\nΤα πάνω κάτω θα έρθουν όλα και στο επίπεδο των επιδομάτων που λαμβάνουν εκατοντάδες χιλιάδες πολίτες στην Ελλάδα.\nΚρίσιμη ημέρα η σημερινή καθώς το μεσημέρι στις τρεις και μισή το νέο ραντεβού (σε επίπεδο τεχνικών κλιμακίων) με το κουαρτέτο βάζει στο τραπέζι μια σειρά επιδομάτων που λαμβάνουν πολίτες με εισόδημα άνω των 9.000 ευρώ.\nΤι προβλέπει το σχέδιο για το ελάχιστο εγγυημένο εισόδημα; Επίδομα 200 ευρώ κατ” άτομο ή 300 ευρώ για ζευγάρι που ζουν σε συνθήκες ακραίας φτώχειας το οποίο θα προσαυξάνεται κατά 50 ευρώ για κάθε παιδί.\nΚατηγορίες: Διάφορα Χρήσιμα News


Τον κυνήγησε το δεύτερο πιο επικίνδυνο φίδι στον κόσμο (βίντεο) | Pronews\nΤον κυνήγησε το δεύτερο πιο επικίνδυνο φίδι στον κόσμο (βίντεο)\nΈνα ακόμα βίντεο με συνεχόμενες επιθέσεις από φίδι βλέπει το φως της δημοσιότητας, καθώς ένας άνδρας δέχθηκε συνεχόμενες επιθέσεις από το ερπετό.\nΜάλιστα, όπως αναφέρει: «Αν τσιμπηθείς από το φίδι και δεν πας στο νοσοκομείο, ίσως και να πεθάνεις».\nΟ Τόρι Χάρισον, μένει μόνιμα στο Κουίνσλαντ της Αυστραλίας και έπειτα από κλήση που έλαβε, έσπευσε να πιάσει ένα ανατολικό καφέ φίδι. Το συγκεκριμένο ερπετό είναι υπεύθυνο για τις περισσότερες επιθέσεις σε ανθρώπους. Μάλιστα, όπως τόνισε το συγκεκριμένο φίδι που είχε μπροστά του, ήταν ιδιαίτερα νευρικό, καθώς είχε δεχθεί… κυνηγητό από σκυλιά και αντέδρασε υπερβολικά.\nΤα αποτελέσματα του lockdown: Χιλιάδες πλεονάζοντες θάνατοι από καρκίνο & καρδιά στις Δημοκρατικές πολιτείες των ΗΠΑ


Alessia Demetz για τον χωρισμό με τον Αλέξη Παππά: «Δεν έκλαψα, είναι επιλογή του και το δέχτηκα» | Gossip-tv.gr\nH Alessia Demetz έκανε νέες δηλώσεις για τον Αλέξη Παππά και τον χωρισμό τους στην εκπομπή, Ευτυχείτε!\nΗ καλλονή είπε: «Δεν έκλαψα, είναι επιλογή του και το δέχτηκα. Το μήνυμα είναι ένα μεγάλο θέμα, πίσω από το μήνυμα υπάρχει άλλο μήνυμα. Ξαφνιάστηκα γιατί ο τρόπος που σκέφτεται απέχει πολύ από τον τρόπο που σκέφτομαι εγώ. Η αντίδρασή μου ήταν «τι στο καλό σκέφτεται;»»!\nΌσον αφορά τη ζήλεια του Αλέξη Παππά όταν εκείνη δέχτηκε κάποια λουλούδια, είπε: «Το ξέρω ότι ζήλεψε, αλλά κάθε βδομάδα λαμβάνω λουλούδια, από τη βασιλική οικογένεια, τον πατέρα μου, από κόσμο που δουλεύω, οπότε δεν μπορώ κάθε φορά που λαμβάνω κάτι να μαλώνω».